title: Mihail Voronin

text: Mihail Voronin oli Neuvostoliiton paras voimistelija Méxicon 1968 olympialaisissa. Hän voitti kultaa rekillä ja hypyssä, hopeaa joukkuekilpailussa, moniottelussa, renkailla ja nojapuilla sekä pronssia hevosella. Permannon karsinnassa hän sijoittui jaetulle neljännelle sijalle mutta ei osallistunut loppukilpailuun. Münchenin 1972 olympialaisissa hän saavutti hopeaa joukkuekilpailussa ja renkailla sekä sijoittui viidenneksi hevosella ja 12:nneksi moniottelussa.


title: Mihail Voronin

text: Dortmundin MM-kilpailuissa 1966 Voronin voitti kultaa moniottelussa ja renkailla sekä saavutti hopeaa joukkuekilpailussa, nojapuilla ja hevosella. Ljubljanan MM-kilpailuissa 1970 hän saavutti hopeaa joukkuekilpailussa ja nojapuilla sekä pronssia renkailla.


title: Mihail Voronin

text: Voronin voitti Euroopan-mestaruuden moniottelussa, hevosella, renkailla ja nojapuilla Tampereella 1967, moniottelussa, renkailla ja nojapuilla Varsovassa 1969 sekä renkailla Madridissa 1971.


title: Mihail Voronin

text: Mihail Voroninin puoliso oli telinevoimistelun olympiavoittaja Zinaida Voronina.


title: ABC1

text: ABC1 (8. helmikuuta 2008 asti tunnettiin yksinkertaisesti nimellä "ABC") on valtakunnallinen julkinen televisiokanava Australiassa, joka käynnistettiin 5. marraskuuta 1956. Se on ABC televisioyhtiön alaisuudessa ja on saatavilla valtakunnallisesti. Huhtikuussa ABC1:llä oli 19 % katsojaosuus.


title: ABC1

text: ABC1:n historia alkoi vuodesta 1953, kun liittovaltion "Televisiolaki" hyväksyttiin, antaen säätelyjärjestelmän sekä ABC Televisionille sekä kaupallisille televisio verkoille. Kolmen seuraavan vuoden aikana kansallisen TV-palvelun käyttöönottamisen suunnittelu aloitettiin - alueita studioille ja lähettimille hankittiin Sydneyhin ja Melbourneen ja ulkomaalaisia opettajia tuotiin Australiaan avustamaan koulutusta.


title: ABC1

text: Kaupallinen asema TCN-9 Sydney oli ensimmäinen, joka lähetti ohjelmaa Australiassa, jota seurasi pian ABC:n oma ABN-2 Sydney ja myöhemmin ABV-2 Melbournessa. Kuusi asemaa, kolme Melbournessa ja kolme Sydneyssä, olivat ajoissa valmiita tallentamaan kesäolympialaiset 1956 Melbournessa. Kanava ensimmäisen televisiolähetyksen vihki pääministeri Robert Menzies 5. marraskuuta Gore Hillin studioilla Sydneyssä, ja sitä seurasi kaksi viikkoa myöhemmin lähetys Melbournesta.


title: ABC1

text: Vaikka radio-ohjelmia voitiin lähettää valtakunnallisesti lankaverkolla, televisiovuorolaitteita ei oltu laitettu paikoilleen ennen 1960-luvun alkua. Tämä tarkoitti, että uutislähetykset piti lähettää jokaiseen pääkaupunkiin kaukokirjoittimella, joka oli laadittava ja esitettävä erikseen joka kaupungissa, kuvatun materiaalin kanssa, jotka oli kopioitu käsin ja lähetetty kuhunkin osavaltioon.


title: ABC1

text: Tarkoitukseen rakennettiin televisio studio Sydneyhin ja avattiin 29. tammikuuta 1958 – korvaten väliaikaiset äänistudiot, joita oli käytetty ABC TV:n perustamisesta asti. Samana vuonna tekniset laitteet siirrettiin myös pysyviin paikkoihin, kun taas vastaavasti päälähetimet esiteltiin Melbournelle ja Sydneylle 1957 ja 1958.


title: ABC1

text: Viikoittainen ajankohtaisohjelma "Four Corners" alkoi vuonna 1961, jota seurasi samana vuonna "Profiles of Power", sarja haastatteluista merkittävien australialaisten kanssa. Tilapäiset mikroaaltouuni releet korvattiin vuonna 1961 Sydneyn, Melbournen ja Canberran välillä suorilla releillä, joiden avulla voitiin samanaikaisesti lähettää ohjelmia useilla asemilla. Videokasettilaitteet, jotka tekivät filmin jakamisesta paljon helpompaa ja nopeampaa, asennettiin jokaisen osavaltion pääkaupunkiin vuonna 1962.


title: ABC1

text: ABC TV oli yksi ensimmäisistä televisioverkoista Australiassa, joka omaksui rock'n'roll vallankumouksen 1950-luvun lopussa, erityisesti "Six O'Clock Rockilla", jota juonsi Johnny O'Keefe. 1960-luvulla ja 1970-luvun alussa kanava jatkoi ohjelmien lähetystä populäärimusiikista, kuten pop-show "Hitscene", jossa oli erikoisesityksiä ryhmiltä, kuten Tully and Max Merritt & The Meteors sekä aikakauslehti-tyylinen ohjelma "GTK", joka sai ensi iltansa vuonna 1969 ja kesti 10 minuuttia neljänä iltana viikossa kello 18.30, juuri ennen Bellbirdiä ja kello 19.00:n uutiskoostetta. Vuonna 1967 arki-iltainen television ajankohtaisohjelma "This Day Tonight" käynnistettiin ABC TV:llä.


title: ABC1

text: Tekstityspalvelut otettiin käyttöön ABC TV:llä vuonna 1983, jotta kuulovammaiset katsojat pystyivat seuraamaan ohjelmia kuvatekstien avulla. "Nationwide", "This Day Tonight"in, seuraaja korjattiin uudella tunninpituisella kansallisella uutisohjelmalla nimeltä "The National". Ohjelma osoittautui epäonnistuneeksi, joten sen tilalle tuli osavaltiokohtainen "ABC News" -niminen uutiskooste kello 19.00 jota seurasi osavaltioon perustuva cersio "The 7.30 Reportista". "Lateline" ja "Media Watch" aloitettiin myös 1980-luvulla.


title: ABC1

text: Vuonna 2001 julkistettiin uusi logo juhlistamaan maanpäällisten digitaalitelevisiolähetysten kättöönottoa Australiassa. Logo oli muutettu kolmiulotteiseksi metallikuvioksi. Samaan aikaan digitaalinen televisio esiteltiin suurimmalle osalle verkon näkyvyysalueesta 1. tammikuuta 2001, jota seurasi pian asteittainen laajakuvan ja teräväpiirron käyttöönotto.


title: Maailmanloppua odotellessa

text: Maailmanloppua odotellessa on popyhtye Egotripin seitsemäs studioalbumi, joka julkaistiin 8. lokakuuta 2008. Albumin siivittämänä Egotrippi sai kolme Emmaa kategorioissa vuoden yhtye, vuoden albumi sekä vuoden pop-levy. Levyn julkaisun myötä yhtye teki lokakuusta joulukuuhun kestävän kiertueen.


title: Maailmanloppua odotellessa

text: Ensimmäisellä viikollaan albumi ylsi Suomen virallisella listalla toiselle sijalle.


title: Ulla Lempiäinen

text: Ulla Marketta Lempiäinen (myöh. Aartolahti, s. 11. toukokuuta 1950 Helsinki) on entinen suomalainen yleisurheilija, jonka päälaji oli 100 metrin aitajuoksu. Hän edusti Järvenpään Paloa.


title: Ulla Lempiäinen

text:
Lempiäinen karsiutui alkuerissä San Sebastiánin 1977 sisäratojen EM-kilpailujen 60 metrin aitajuoksussa. Hän edusti Suomea aikuisten maaotteluissa vuosina 1971–1977 voittaen 100 metrin aitajuoksun Ruotsi-maaottelussa Helsingissä 1974 ja 1976 sekä Tukholmassa 1975 ja 1977. Lisäksi hän voitti hallimaaottelussa Ruotsia vastaan 60 metrin aidat Turussa 1974.
Lempiäinen sai Kalevan kisoissa 100 metrin aitajuoksussa kultaa 1973, 1974, 1975, 1976 ja 1977 , hopeaa 1971 ja 1972 sekä pronssia 1969 ja 1970. Lisäksi hän sai 100 metrin juoksussa pronssia 1976 ja 1977 sekä 200 metrin aidoissa hopeaa 1972 ja 1973. Sisäratojen SM-kilpailuissa hän voitti 60 metrin aitajuoksussa kultaa 1974, 1975, 1976 ja 1977.


title: Ulla Lempiäinen

text: Lempiäinen juoksi 100 metrin aitojen ennätyksensä 13,87 Helsingissä 14. elokuuta 1977. Saman matkan sileän hän juoksi parhaimmillaan aikaan 12,19 Helsingissä 27. toukokuuta 1976. Hallissa hän juoksi 60 metriä 7,83 Turussa 1977 ja 60 metrin aitajuoksun aikaan 8,60 San Sebastiánissa 1977.


title: Tengizjärvi

text: Tengizjärvi (, ) on laskujoeton suolajärvi Kazakstanin pohjoisosassa. Järven pinta-ala vaihtelee kuivan kauden 1 130 neliökilometristä 1 590 neliökilometriin.


title: Tengizjärvi

text: Tengizjärvi muodostaa viereisten Qorğaljinjärvien kanssa laajan vesijärjestelmän. Se saa vetensä pysyvästä Nura-joesa ja kausittaisesta Kulanuptesista. Tengizjärvi on hyvin suolainen ja sen pohjalla on paksu lietekerros. Järveä ympäröi paksu mutatasanko.


title: Tengizjärvi

text: Tengizjärveltä on löydetty 295 lintulajia. Niistä 22 on uhanalaisia. Tengizjärvellä on maailman pohjoisin flamingon pesimäalue.


title: Tengizjärvi

text: Neuvostoliiton avaruusohjelmaan kuulunut Sojuz 23 -lento päättyi Tengizjärveen 16. lokakuuta 1976. Miehistö onnistuttiin pelastamaan laskeutumiskapselista, vaikka alueella oli -20 °C ja kova lumimyrsky.


title: Jaatilanjoki

text: Jaatilanjoki on Paimionjoen sivujoki Somerolla. Joki saa alkunsa Someron pohjoisosista ja laskee Someron keskustassa Someron Kirkkojärveen.


title: Jaatilanjoki

text: Someron Pikku-Joensuusta, joen latvahaarojen Alijoen ja Hirsjoen yhtymäkohdasta alkavan varsinaisen Jaatilanjoen pituus on noin 4 km.


title: Jaatilanjoki

text: Pikku-Joensuusta joki virtaa Jokioistentien länsipuolella pohjoisesta etelään halki laajojen peltojen, jotka on raivattu jokisuun kylien entisille alaville takamaaniityille. Someron keskustaajamassa joen varteen jäävät Someron Joensuun, Jaatilan ja Ruunalan kylät, ja joen rantaan ulottuvat myös Someron Pappilan maat.


title: Jaatilanjoki

text: Joen läntinen latvahaara on pohjois–etelä-suuntaista kallioperän murrosta seuraava Alijoki (pituus noin 7 km), jonka varrella sijaitsevat Someron Sylvänän, Ollilan ja Paltan kylät. Alijokeen yhtyy lännestä Someron Lahden kylän takamailta alkunsa saava Äijänoja (pituus noin 4 km), jonka latvahaaroja ovat Hirvenoja ja Pässinpäänoja.


title: Jaatilanjoki

text: Joen itäinen latvahaara on Alijokeen Someron Pikku-Joensuussa yhtyvä Hirsjoki. (pituus noin 1,6 km) Sen latvahaaroja ovat Sylvänän, Ollilan ja Paltan kylien takamailta alkunsa saava Katjoki (pituus noin 8 km) ja Someron Laitiaisten kulmakunnan läpi virtaava, Tammelan Torron ja Someron Kultelan ja Pajulan kylien kallioisilta takamailta alkunsa saava Laitiaistenjoki (pituus noin 9 km).


title: Jaatilanjoki

text: Pisimmän latvahaaran Laitiaistenjoen–Hirsjoen kanssa koko joen pituudeksi tulee noin 15 km.


title: Jaatilanjoki

text: Joen valuma-alueen pinta-ala on 96 km².


title: Jaatilanjoki

text: Jaatilanjoki latvahaaroineen noudattaa kulultaan koko matkallaan saven peittämiä kallioperän murroslaaksoja, joiden reunoilla kohoavat varsinkin idässä korkeat, paikoin jyrkkäreunaiset moreeni- ja kallioselänteet, jotka tuovat maisemaan suuria suhteellisia korkeuseroja.


title: Jaatilanjoki

text: Vedenlaatu laajojen peltojen ja kunnan keskustaajaman halki virtaavassa joessa ei ole hyvä, ja yhdessä Kirkkojärven kanssa Jaatilanjokea onkin pidetty Someron vesistä huonokuntoisimpina.


title: Jaatilanjoki

text: Järvien osuus joen valuma-alueesta on 0,12 %.


title: Jaatilanjoki

text: Valuma-alueen suurin järvi on Lammijärvi Someron Ollilassa. Someron Joensuun ja Kultelan kylien rajalla Hämeen Härkätien varressa on Palmanojaa pitkin Jaatilanjokeen laskeva vähäinen Laukkonlammi ja Laitiaistenjoen latvoilla Kultelassa ja Pajulassa on muutamia pikkujärviä tai lampia, joista suurimmat ovat Pohjaton, Särkjärvi ja Ahvenisto.


title: Jaatilanjoki

text: Joen varteen Someron keskustassa jäävät Someron yhteiskoulu Joensuun kylässä, Someron Pikkupappila ja Someron museo Jaatilan kylässä sekä entinen Someron osuusmeijeri Ruunalan kylässä. Museon ja pikkupappilan luona joen ylittää Ruunalan sillan kautta valtakunnallisesti merkittäviin rakennettuihin kulttuuriympäristöihin luettu Hämeen härkätie (yhdystie 2810). Joen läheisyydessä ovat sijainneet Someron Joensuun, Ruunalan ja Jaatilan kylien historialliset kylätontit.


title: Jaatilanjoki

text: Joen latvahaaroista Alijoen varrelle jäävät Someron Sylvänän, Paltan ja Ollilan kylien historialliset kylätontit. Alijoen ylittää paikallistietasoinen yhdystie Muolaantie. Hirsjoen latvahaara Laitiaistenjoki virtaa Someron Laitiaisten kulmakunnan kautta. Hirsjoen ylittää lähellä sen suuta Kantatie 52 ja hiukan ylempänä seututie 282.


title: Pyhän Agnesin tuomiokirkko

text: Pyhän Agnesin tuomiokirkko () on roomalaiskatolinen tuomiokirkko Rockville Centressä Long Islandilla New Yorkin osavaltiossa, joka on Rockvillen Centren hiippakunnan pääkirkko. Nykyinen kirkko valmistui vuonna 1935 ja vuonna paavi 1957 Pius XII teki siitä hiippakunnan pääkirkon.


title: Miklós Wesselényi

text: Miklós Wesselényi ([ˈmikloːʃ ˈvɛʃɛleːɲi]; 30. joulukuuta 1796 Zsibó, nyk. Romania – 21. huhtikuuta 1850 Pest, Unkari) oli unkarilainen paroni ja valtiomies. Hän oli edustajana sekä Unkarin että Transilvanian valtiopäivillä. Samalla kun Lajos Kossuth julkaisi valtiopäivien tiedonantoja Pestissä, Wesselényi julkaisi Transilvanian valtiopäivillä pöytäkirjat sensuroimattomina. Keisari hajotti Transilvanian valtiopäivät, ja Wesselényin kirjapaino takavarikoitiin. Wesselényi ja Kossuth tuomittiin vankeuteen valtionpetoksesta 1839, mutta keisari armahti heidät kuitenkin toukokuussa 1840.


title: Miklós Wesselényi

text: Nimen unkarinkielinen muoto on "Wesselényi Miklós", arvonimineen "ifjabb hadadi báró Wesselényi Miklós" ’Hadadin paroni Miklós Wesselényi nuorempi’. Sukunimi kuuluu niihin unkarinkielisiin erisnimiin, jotka ovat vakiintuneet nykyisestä oikeinkirjoituksesta poikkeavaan muotoon: foneemia /v/ merkitään kirjaimella "w" (nyk. "v") ja foneemia /ʃ/ kirjainparilla "ss" (nyk. "s"). Yleistajuinen kirjoitusasu olisi siis *"Veselényi".


title: Trilogy (Lord Estin albumi)

text: Trilogia on dancehall-artisti Lord Estin tripla-albumi, joka sisältää Estin kolme aikaisempaa "Aatelinen", "Päivät töissä" ja "Tulin teitä muistuttaan" -albumia. Tripla-albumi julkaistiin 17. kesäkuuta 2009.


title: Hans Klenk

text: Hans Klenk (28. lokakuuta 1919 Künzelsau – 24. maaliskuuta 2009 Vellberg) oli saksalainen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän oli kilpailussa yhdestoista, eikä saavuttanut pisteitä.


title: Kurt Kuhnke

text: Kurt Kuhnke (30. huhtikuuta 1910 Szczecin – 8. helmikuuta 1969 Braunschweig) oli saksalainen F1-kuljettaja.


title: Kurt Kuhnke

text: Kuhnke aloitti kilpa-ajajan uransa ajamalla moottoripyöräkisoja ennen 2. maailmansotaa. Hän siirtyi vuonna 1951 Formula 3 -luokkiin ja pärjäsi niissä vaihtelevalla menestyksellä, mm. sijoittumalla vuonna 1953 Saksan Formula 3 -luokassa toiseksi.


title: Kurt Kuhnke

text: Kuhnke osallistui yli 50-vuotiaana yhteen F1-osakilpailuun kaudella 1963, Saksan GP:hen. Hän kuitenkin karsiutui eikä päässyt starttaamaan kilpailuun. Hän ajoi myös sarjan ulkopuolisissa kilpailuissa, joissa lopetti kilpauransa Ruotsin Karlskogan kilpailun jälkeen vuonna 1963.


title: Paul Walker

text: Paul William Walker IV (12. syyskuuta 1973 Glendale, Kalifornia – 30. marraskuuta 2013 Santa Clarita, Kalifornia) oli yhdysvaltalainen näyttelijä. Hän näytteli muun muassa "Fast and Furious" -elokuvissa ja elokuvassa "Pinnan alla".


title: Paul Walker

text: Jo varhaisessa lapsuudessaan Pampers-yhtiön mainoksissa esiintynyt Walker aloitti uransa sivuosilla erinäisissä televisio-ohjelmissa kuten "Tunteita ja tuoksuja" ja "Enkelin kosketus." Sittemmin hän niitti mainetta roolitehtävillään nuorisolle suunnatuissa elokuvissa "Sinussa on se jokin" (1999) ja "Varsity Blues – pelin säännöt" (1999). Vuonna 2001 Walker sai kansainvälistä huomiota protagonistina toimintaelokuvassa "Hurjapäät", josta hän teki saman roolin viidessä elokuvasarjan kuudesta jatko-osasta. Walker näytteli pääosassa elokuvissa "Seikkailu Etelänavalla" (2006), "Aikamatka" (2003), "Joy Ride" (2001) ja "Running Scared" (2006).


title: Paul Walker

text: Walkerilla on yksi tytär, vuonna 1998 syntynyt Meadow Walker.


title: Paul Walker

text: Walker kuoli auto-onnettomuudessa Santa Claritassa, Kaliforniassa lauantaina 30. marraskuuta 2013. Tapahtumat alkoivat, kun Walkerin ystävän, entisen kilpa-ajaja Roger Rodasin omistaman luksusautoliikkeen Always Evolvingin työntekijä ei saanut ajettua autoa sisään kauppaan ja Rodas päätti ajaa sen sinne itse. Tuolloin Walker tuli Rodasin luokse ja ilmoitti, ettei hän ole vielä ajanut kyseistä Porschea. Walkerin ystävä Jim Torp kuuli Walkerin sanovan Rodasille: "Hei, eiköhän lähdetä ajelulle." Kyseessä olivat viimeiset sivullisten kuulemat Walkerin sanat.


title: Paul Walker

text: Onnettomuus tapahtui Rodasin menetettyä auton hallinnan, minkä seurauksena auto törmäsi katua reunustaneeseen esteeseen sekä lyhtypylvääseen ja puuhun, syttyi palamaan ja räjähti. Molemmat autossa olleet kuolivat. Onnettomuuteen saattoi johtaa liian kova vauhti.


title: Charlie Bell

text: Charles Hamilton ”Charlie” Bell AO (7. marraskuuta 1960 – 17. tammikuuta 2005) oli australialainen liikemies. Hän toimi 2000-luvun alussa McDonald'sin puheen- ja toimitusjohtajana. Hän oli ensimmäinen ei-amerikkalainen McDonald'sin johdossa.


title: Charlie Bell

text: Bell syntyi Sydneyssä ja aloitti McDonald'sissa työskentelyn 15-vuotiaana. Hän eteni urallaan Australiassa, sitten Euroopassa ja lopulta Yhdysvalloissa. Huhtikuussa 2004 hän seurasi Jim Cantalupoa McDonald'sin toimitusjohtajana tämän kuoltua sydänkohtaukseen. Jo toukokuussa Bell kuitenkin sairastui suolistosyöpään, minkä takia hänet korvasi marraskuussa 2004 Jim Skinner. Bell palasi Australiaan, jossa kuoli vain 44-vuotiaana.


title: Charlie Bell

text: Bellistä tehtiin postuumisti Australian ritarikunnan upseeri.


title: Karin Janz

text: Karin Büttner-Janz (o.s. Janz, s. 17. helmikuuta 1952 Hartmannsdorf, Brandenburg, Saksa) on entinen itäsaksalainen telinevoimistelija ja olympiavoittaja.


title: Karin Janz

text: Karin Janz saavutti Méxicon 1968 olympialaisissa hopeaa nojapuilla pistein 19,500 sekä pronssia joukkuekilpailussa, jossa hän oli toiseksi paras itäsaksalainen. Lisäksi hän sijoittui puomilla neljänneksi (19,225 p) ja moniottelussa kuudenneksi (76,55 p). Neljä vuotta myöhemmin Janz oli Münchenin olympialaisten menestyneimpiä voimistelijoita. Hän voitti kultaa hypyssä (19,525 p) ja nojapuilla (19,675 p) ja saavutti hopeaa joukkuekilpailussa ja moniottelussa (76,875 p) sekä pronssia puomilla (18,975 p). Ilman mitalia hän jäi vain permannolla, jolla hän sijoittui neljänneksi pistein 19,400. Moniottelun karsintana toimineessa joukkuekilpailussa Janz keräsi samat henkilökohtaiset pisteet kuin Neuvostoliiton Ljudmila Turištševa mutta moniottelun lopputuloksissa Turištševa oli 0,15 pistettä parempi.


title: Karin Janz

text: Janz voitti maailmanmestaruuden nojapuilla Ljubljanassa 1970. Joukkuekilpailussa ja hypyssä hän saavutti hopeaa. Amsterdamin EM-kilpailuissa 1967 hän saavutti 15-vuotiaana hopeaa nojapuilla ja pronssia hypyssä sekä sijoittui moniottelussa neljänneksi. Landskronan EM-kilpailuissa 1969 hän voitti kultaa moniottelussa, nojapuilla, puomilla ja hypyssä. Vain permannolla hän jäi hopealle, kun Neuvostoliiton Olga Karasjova oli häntä parempi.


title: Karin Janz

text: Janz lopetti voimistelu-uransa vuonna 1972. Hän on myöhemmin työskennellyt lääkärinä.


title: Listeriat

text: Listeria on grampositiivisten bakteerien suku, joka on nimetty englantilaisen kirurgin Joseph Listerin mukaan. Sukuun kuuluu kuusi lajia.


title: Listeriat

text: Tunnetuin listeriabakteeri on "L. monocytogenes", joka aiheuttaa listerioosiksi kutsuttua tartuntatautia. "L. ivanovii" voi tartuttaa eläimiä, esimerkiksi lampaita ja karjaeläimiä. Muiden listeriabakteerien ei tiedetä aiheuttavan mitään sairauksia.


title: Listeriat

text: Listeria voi aiheuttaa ihmiselle listerioosi-nimisen taudin bakteerilla saastuneiden elintarvikkeiden välityksellä. Aika listeriabakteeria sisältäneen elintarvikkeen nauttimisesta oireiden alkamiseen vaihtelee viikon ja parin kuukauden välillä.


title: Listeriat

text: Tautiin sairastuvat tavallisimmin vastustuskyvyltään heikentyneet henkilöt, vanhukset, raskaana olevat naiset ja vastasyntyneet. Listerioosiin sairastuneista 25 prosenttia menehtyy. Vaarassa ovat erityisesti iäkkäät ja henkilöt, joilla on vaikeita perustauteja.


title: Listeriat

text: Terve aikuinen ja lapsi sairastuu harvoin vakavasti.


title: Listeriat

text: Listerioosiepidemioiden yhteydessä on kuvattu vatsatautiin sairastuneita, joiden oireet ovat hävinneet ilman antibioottihoitoa.


title: Listeriat

text: Vastustuskyvyltään heikentyneillä, kuten vanhukset, syöpä- ja aids-potilaat, maksa- ja munuaistauteja sairastavilla tai kortisonilääkitystä saavilla, listerioosi ilmenee tavallisesti vaikeana yleisinfektiona tai aivokalvontulehduksena.


title: Listeriat

text: Raskaana olevilla listerioosi ilmenee kuumetautina, joka muistuttaa tavanomaista influenssaa (kuume, päänsärky, lihaskivut) ja joka voi johtaa keskenmenoon tai ennenaikaiseen synnytykseen.


title: Iranin presidentti

text: Iranin presidentti on Iranin islamilaisen tasavallan hallituksen päämies ja maan toiseksi korkein virka heti uskonnollisen johtajan jälkeen. Perustuslain mukaan presidentin tehtävänä on toimeenpanna parlamentin hyväksymät ja valvojien neuvoston tarkastamat lait, allekirjoittaa kansainväliset sopimukset, antaa talousarvion sekä nimittää ministerit, kuvernöörit ja suurlähettiläät. Presidentillä on kuitenkin vain vähän sananvaltaa ulkopolitiikassa, armeijan hallinnassa ja ydinvoimapolitiikassa, joista vastuu on osittain tai kokonaan uskonnollisella johtajalla. Uskonnollisella johtajalla on myös mahdollisuus erottaa presidentti.


title: Iranin presidentti

text: Presidentinvaalit käydään neljän vuoden välein ja sama henkilö voidaan valita presidentiksi vain kahdelle peräkkäiselle kaudelle. Viimeksi vaalit pidettiin 14. kesäkuuta 2013 ja ne voitti Hasan Ruhani. Vaalien ehdokkaat hyväksyy valvojien neuvosto, joka hyväksyy yleensä vain kourallisen ilmoittautuneista ehdokkaista. Vuoden 2013 vaaleissa ehdokkaita oli kuusi, vaikka ilmoittautujia oli peräti 686 (valvojien neuvoston hyväksymiä ehdokkaita oli alun perin kahdeksan, joista kaksi kuitenkin luopui ehdokkuudestaan). Muun muassa kaikkien 30 naisen ehdokkuus hylättiin.


title: Iranin presidentti

text: Päästäkseen presidenttiehdokkaaksi henkilön täytyy olla 18 vuotta täyttänyt syntyperäinen iranilainen, Iranin kansalainen, luotettava ja hurskas sekä ”vakuuttunut uskostaan islamilaisen tasavallan perusperiaatteisiin”.


Saksan yhdistynyt evankelisluterilainen kirkko () on kahdeksan saksalaisen maakirkon yhteenliittymä Saksassa. VELKD perustettiin 8. toukokuuta 1948 Eisenachissa korvaamaan kirkkojen yhteistyöorganisaationa toiminutta Saksan evankelisluterilaisten kirkkojen neuvostoa (). Yhteenliittymän kirkkojen yhteenlaskettu jäsenmäärä on noin 9,5 miljoonaa. Yhteenliittymän tavoitteena on säilyttää ja edistää luterilaista uskonkäsitystä Saksassa.


title: Saksan yhdistynyt evankelisluterilainen kirkko

text: Uskonkäsitys on kiteytetty luterilaisissa tunnustuskirjoissa, joista keskeisin on Augsburgin tunnustus ja Martti Lutherin Vähä-Katekismus.


text: VELKDin perustaja jäseninä olivat kymmenen silloisista kolmestatoista maakirkosta eli Baijeri, Braunschweig, Hampuri, Hannover, Lyypekki, Mecklenburg, Saksi, Schaumburg-Lippe, Schleswig-Holstein ja Thüringen. Eutin, Oldenburg ja Württemberg eivät liittyneet.


text: VELKDin päämaja sijaitsee Hannoverissa, missä toimii kirkon presidentti (tällä hetkellä Tohtori Friedrich Hauschildt). Päämajasta johdetaan kirkon toimintaa. Lisäksi siellä toimii Luterilaisen maailmanliiton Saksan kansalliskomitea. Alkuperäisistä kymmenestä kirkosta liittyivät vuonna 1977 yhteen kolme jäsenkirkkoa (Hampuri, Lyypekki, ja Schleswig-Holstein) sekä jäsenyyden ulkopuolelle jäänyt Eutinin maakirkko. Näistä muodostui Pohjois-Elben evankelisluterilainen kirkko joka sittemmin on yhdistynyt Mecklenburgin kirkon kanssa muodostaen uuden Pohjois-Saksan evankelisluterilaisen kirkon. VELKDin ulkopuolelle ovat edelleen jättäytyneet Oldenburgin evankelisluterilainen kirkko ja Württembergin evankelisluterilainen kirkko. VELKDin ulkopuolella toimivia kirkkoja ovat myös reformoituneesti painottunut Lippen maakirkko ja luterilainen Pommerin evankelinen kirkko. Kaikki luterilaiset kirkot toimivat kuitenkin yhdessä Luterilaisen maailmanliiton kansalliskomiteassa.


text: Saksan protestanttiset kirkot - mukaan lukien VELKD:n jäsenkirkot kuuluvat Saksan evankeliseen kirkkoon, joka kokoaa yhteen vanhat luterilaiset, reformoidut ja yhdistyneet kirkot (). 22 evankelista kirkkoa ovat Saksan maakirkkoja, joilla on keskenään täysi sakramentaalinen yhteys huolimatta tunnustuksellisista eroista. Opilliset painotukset vaihtelevat alueittain ja seurakunnittain.


text: VELKDin työ painottuu teologiaan, Jumalanpalvelukseen, yhteiskunnalliseen työhön ja ekumeniaan.


text: VELKD hallinto koostuu kirkkohallituksesta (Kirchenleitung), piispainkokouksesta" ja kirkolliskokouksesta (Generalsynode), jotka vastaavat kirkon toimintojen toteuttamisesta.


text: Kirkkohallitusta johtaa 'johtava piispa', joka on kirkon johtaja. Saksan lutelaisessa kirkossa ei ole apostolista sukkessiota, piispainkokouksen toisesta jäsenestä, kirkolliskokouksen puheenjohtajasta ja yhdeksästä valitusta kirkolliskokousedustajasta. Kirkkohallitus kokoontuu kuusi kertaa vuodessa.


text: Johtavan piispan valitsee kirkolliskokous kolmeksi vuodeksi kerrallaan. Uudelleenvalinta on mahdollinen. Johtavalla piispalla on toimivaltuuden kaikissa jäsenkirkoissa ja hän kirjoittaa kirkoille paimenkirjeitä. VELDin johtava piispa toimii myös Luterilaisen maailmanliiton Saksan kansalliskomitean puheenjohtajana. Saksan jaon aikana VELKD toimi koko Saksan alueella, jolloin siihen kuuluivat kirkot Saksan liittotasavallan ja Itä-Saksan puolella. 1960-luvulla yhteisten tehväien hoitaminen vaikeutui merkittävästi kylmän sodan ja kommunistisen järjestelmän asettamien rajoitusten vuoksi. Siksi Itä-Saksan kirkot muodostivat oman kirkkoalueen, jolle valittiin oma johtava piispa aina Saksan yhdistymiseen vuoteen 1991 saakka. Johtavia piispoja Itä-Saksassa olivat:


text: Piispainkokous koostuu kolmestatoista jäsenestä. Siihen kuuluvat jäsenkirkkojen piispat sekä viisi muuta jäsentä. Puheenjohtajana toimii VELKDin johtava piispa. Piispankokous kokoontuu kaksi kertaa vuodessa. Sen tehtävänä on valmistella esityksiä ja päättää muun muassa kirkkojärjestyksestä ja jumalanpalvelusjärjestyksestä.


text: Kirkolliskokous () säätää kirkkolain. Kirkolliskokous valitaan joka kuudes vuosi ja se kokoontuu kerran vuodessa. Kirkolliskokouksessa on 62 jäsentä, joista 54 on valittu jäsenkirkkojen kirkolliskokousjäsenten keskuudesta ja muut ovat johtavan piispan tehtäväänsä kutsumia. Kirkkolliskokouksen puheenjohtajisto valitaan kokouksen järjestäytymisistunnossa. Kirkkolliskokouksen puheenjohtajana toimii Dirk Veldtrup Hannoverista.


title: Erika Zuchold

text: Erika Zuchold (o.s. Barth, 19. maaliskuuta 1947 Lucka, Thüringen, Saksa – 22. elokuuta 2015 Asunción, Paraguay) oli itäsaksalainen telinevoimistelija ja olympiamitalisti.


title: Erika Zuchold

text: Zuchold voitti Saksan karsinnat Tokion 1964 olympialaisiin mutta loukkaantui ennen kisoja eikä päässyt kilpailemaan. Méxicon 1968 olympialaisissa hän oli paras itäsaksalaisvoimistelija ja saavutti hopeaa hypyssä pistein 19,625 sekä pronssia joukkuekilpailussa. Lisäksi hän sijoittui moniottelussa neljänneksi (76,70 p), nojapuilla viidenneksi (19,325 p) ja puomilla kuudenneksi (19,150 p). Münchenin 1972 olympialaisissa Zuchold saavutti hopeaa joukkuekilpailussa, hypyssä (19,275 p) ja nojapuilla (19,450 p). Moniottelussa hän oli neljäs pistein 76,450 häviten pronssimitalisti Tamara Lazakovitšille 0,4 pisteellä. Puomilla hän sijoittui kuudenneksi (18,700 p).


title: Erika Zuchold

text: Zuchold saavutti Dortmundin MM-kilpailuissa 1966 hopeaa hypyssä. Muutama kuukausi nivelkierukkaleikkauksen jälkeen hän Ljubljanan MM-kilpailuissa 1970 voitti kultaa hypyssä ja puomilla sekä saavutti hopeaa joukkuekilpailussa ja moniottelussa. Amsterdamin EM-kilpailuissa 1967 hän saavutti hopeaa hypyssä. Landskronan EM-kilpailuissa 1969 hän saavutti hopeaa hypyssä ja pronssia moniottelussa. Minskin EM-kilpailuissa 1971 hän saavutti pronssia moniottelussa, permannolla, puomilla ja hypyssä.


title: Erika Zuchold

text: Zuchold lopetti voimistelu-uransa vuonna 1972. Hän on sittemmin toiminut esiintyvänä taiteilijana ja taidemaalarina.. Hänen puolisonsa oli ratapyöräilijä Dieter Zuchold.


title: Kultainen liiga 2009

text: Vuoden 2009 Kultainen liiga oli kuuden yleisurheilukilpailun sarja, jossa urheilijoilla oli mahdollisuus päästä jakamaan miljoonan dollarin palkintopottia voittamalla lajinsa jokaisessa osakilpailussa.


title: Kultainen liiga 2009

text: Kultaisen liigan lajit olivat miehillä 100 metriä, 400 metriä, 5 000 metriä, 110 metrin aidat ja keihäänheitto, ja naisilla 100 metriä, 400 metriä, 100 metrin aidat, korkeushyppy ja seiväshyppy.


title: Kultainen liiga 2009

text: Kauden 2009 Kultaisen liigan kilpailut:


title: Kultainen liiga 2009

text: ISTAF järjestettiin Berliinissä 14. kesäkuuta.


title: Kultainen liiga 2009

text:
Miehet
Naiset
Bislett Games järjestettiin Oslossa 3. heinäkuuta.


title: Kultainen liiga 2009

text:
Miehet
Naiset
Golden Gala järjestettiin Roomassa 10. heinäkuuta.


title: Kultainen liiga 2009

text:
Miehet
Naiset
Meeting Gaz de France järjestettiin Pariisissa 17. heinäkuuta.


title: Kultainen liiga 2009

text:
Miehet
Naiset
Weltklasse Zürich järjestettiin Zürichissä 28. elokuuta.


title: Kultainen liiga 2009

text:
Miehet
Naiset
Memorial van Damme järjestettiin Brysselissä 4. syyskuuta.


title: Kultainen liiga 2009

text:
Miehet
Naiset


title: Mother (energiajuoma)

text: Mother on Australiassa ja Uudessa-Seelannissa myytävä energiajuoma. Sitä valmistaa Coca-Cola Amatil. Juoman myynti alkoi vuonna 2006. Juoman tölkit uudistettiin 2008.


title: Voimistelu kesäolympialaisissa 1964

text: Voimistelu kesäolympialaisissa 1964 käytiin telinevoimistelussa 14 eri lajissa, joista kahdeksan oli miehille ja kuusi naisille.


title: Dennis Danell

text: Dennis Eric Danell (24. kesäkuuta 1961 – 29. helmikuuta 2000) oli Social Distortion -yhtyeen kitaristi.


title: Dennis Danell

text: Hän kuoli aivoaneurysmaan vuonna 2000.


title: Sithin musta valtias

text: Sithin musta valtias on fiktiivinen titteli, jolla alun perin viitattiin Sithien Imperiumin keisariin ja myöhempinä aikoina sithien johtajaan. Ennen Kaanin aikaa, samaan aikaan oli ainoastaan yksi musta valtias, joka johti muita sithejä, mutta tätä myöhemmin titteli oli useiden henkilöiden jakama. Sillä viitattiin molempiin sukupuoliin, tosin Lumiya julistautui sithien mustaksi valtiattareksi.


title: Sithin musta valtias

text: Sithin musta valtias -titteli usein sekoitetaan Darth-titteliin, joka on ollut kuitenkin myös sithoppilaiden, kuten Darth Bandonin, käytössä.


title: Sithin musta valtias

text: Titteli luultavasti vastaa jedien suurmestaria.Tästä lähtien yksittäisen sithien mustan valtiaan hallinto päättyi.


title: Sithin musta valtias

text: Darth Bane muutti sithien hallintoa niin, että kerralla eli ainoastaan sithmestari ja tämän oppipoika.


title: Joséphine Jobert

text:
Joséphine Jobert (s. 24. huhtikuuta 1985) on ranskalainen laulaja ja näyttelijä, joka on näytellyt televisiosarjoissa "Kesärakkaus" ja "Murha paratiisissa". Televisiosarjassa "Kesärakkaus" hän esittää Alice Watsonia.
"Murha paratiisissa" -sarjassa hän esittää rikosylikonstaapeli Florence Cassellia.
Jobertin isä on ranskalainen ja hänen äitinsä on espanjalaista ja kiinalaista alkuperää. Hän on laulanut muun muassa kappaleen ""Je pense á toi"". Jobert on näytellyt myös televisiosarjassa "Yhteiseloa" ("Saint-Ex, nos années pension"), jossa hän esittää Amelia.


title: Viljami Vanjoki

text: Viljami Saku Vanjoki (s. 27. kesäkuuta 1986 Espoo) on suomalainen koripalloilija, joka on viimeksi edustanut Tapiolan Honkaa.


title: Viljami Vanjoki

text: Vanjoen kasvattajaseura on Espoon Honka, jonka kanssa hän aloitti pääsarjauransa vuonna 2004. Hän pelasi joukkueessa kolme kautta, jonka aikana hän voitti Suomen mestaruuden sekä SM-pronssia. Kaudeksi 2007–2008 hän siirtyi Lappeenrantaan opiskelujen perässä. SM-pronssiin päättyneen kauden jälkeen Vanjoki teki seuran kanssa kolmen vuoden jatkosopimuksen. Vuonna 2012 hän siirtyi takaisin Tapiolan Honkaan, joka pelasi I-divisioonassa.


title: Viljami Vanjoki

text: Hänen veljensä, Anselmi Vanjoki, on myös Korisliiga-tason koripalloilija. Heidän isänsä, Anssi Vanjoki, on Nokian entinen multimediajohtaja.


title: Polina Astahova

text: Polina Grigorjevna Astahova (, 30. lokakuuta 1936 Zaporižžja – 5. elokuuta 2005 Kiova) oli ukrainalainen, Neuvostoliittoa edustanut telinevoimistelija ja olympiavoittaja.


title: Polina Astahova

text: Astahova voitti Melbournen 1956 olympialaisissa kultaa telinevoimistelun joukkuekilpailussa ja pronssia yhteisvoimistelussa. Henkilökohtaisissa lajeissa hänen saavutuksensa olivat 17. sija moniottelussa, yhdeksäs sija nojapuilla, 13. sija puomilla ja permannolla sekä 50. sija hypyssä. Rooman 1960 olympialaisissa hän voitti kultaa joukkuekilpailussa ja nojapuilla ja saavutti hopeaa permannolla sekä pronssia moniottelussa. Hypyssä hän sijoittui kuudenneksi. Tokion 1964 olympialaisissa hän sai saman mitalisaaliin kuin neljä vuotta aiemmin: kultaa joukkuekilpailussa ja nojapuilla, hopeaa permannolla sekä pronssia moniottelussa. Puomilla hän sijoittui neljänneksi.


title: Polina Astahova

text:
MM-kilpailuissa Astahova voitti joukkuekilpailussa kultaa Moskovassa 1958 ja Prahassa 1962 sekä saavutti hopeaa Dortmundissa 1966. Hänen ainoa henkilökohtainen MM-mitalinsa oli pronssi nojapuilta Moskovan kisoissa.
Krakovan EM-kilpailuissa 1959 Astahova voitti kultaa permannolla ja nojapuilla. Leipzigin EM-kilpailuissa 1961 hän voitti kultaa puomilla ja nojapuilla sekä saavutti hopeaa moniottelussa ja permannolla.


title: Jean François de Saint-Lambert

text: Markiisi Jean François de Saint-Lambert (26. joulukuuta 1716 Nancy – 9. helmikuuta 1803 Pariisi) oli ranskalainen runoilija ja filosofi.


title: Jean François de Saint-Lambert

text: Saint-Lambert palveli armeijassa. Kun Stanisław Leszczyńskista tuli 1737 Lothringenin herttua, Saint-Lambertista tuli virkamies hänen Lunévillessa sijainneeseen hoviinsa. Hän siirtyi pois armeijasta seitsenvuotisen sodan aikana Hannoverin lähellä 1757 käydyn Hastenbeckin taistelun jälkeen ja omistautui kirjallisuudelle. Hän kirjoitti kuvailevan runoteoksen "Les Saisons" (1769), jota harvoin enää luetaan, useita artikkeleita "Encyclopédie'hin" sekä muita sekalaisia teoksia. Hänet valittiin Ranskan akatemian tuolille 10 vuonna 1770.


title: Jean François de Saint-Lambert

text: Hänen maineensa perustuu kuitenkin lähinnä hänen rakkaussuhteisiinsa. Hän oli Leszczynskin rakastajattaren markiisitar de Boufflers'n suosiossa, josta hän käytti runoissaan nimiä "Doris" ja "Thémire", kun Voltaire tuli 1748 Lunévilleen Émilie du Châtelet'n kanssa. Châtelet'n hullaantuminen runoilijaan ja sen kohtalokas päätös ovat tuttuja Voltairen elämäkerran lukijoille.


title: Jean François de Saint-Lambert

text: Saint-Lambertilla oli seuraavaksi suhde Jean-Jacques Rousseaun "Sophien", kreivitär d'Houdetot'n eli Sophie Lalive de Bellegarden kanssa, joka ei ollut yhtään vähemmän tuhoisa hänen kilpailijalleen, kesti 50 vuotta. Saint-Lambert keskittyi myöhempinä vuosinaan filosofiaan. Hän julkaisi 1798 teoksen "Principe des mœurs chez toutes les nations ou catéchisme universel", ja kaksi vuotta ennen kuolemaansa, 1803, hän julkaisi "Œuvres philosophiques". Madame d'Houdetot kuoli 28. tammikuuta 1813.


title: Mika Ikävalko

text: Mika Ikävalko (s. 28. joulukuuta 1965 Lahti) on entinen suomalainen jalkapalloilija.


title: Mika Ikävalko

text: Puolustajana pelannut Ikävalko edusti urallaan mestaruussarjassa 1986–1989 Helsingin Jalkapalloklubia ja 1990 Kuusankosken Kumua. Sen jälkeen hän pelasi vielä 1991 Peli-Karhuissa II divisioonassa ja 1992 Finnairin Palloilijoissa I divisioonassa. Ikävalko voitti HJK:ssa Suomen mestaruuden 1987 ja 1988. Kaikkiaan Ikävalko pelasi viiden kauden aikana 82 pääsarjatason ottelua, joissa hän teki 5 maalia.


title: Mika Ikävalko

text: Maajoukkueessa Ikävalko pelasi vuosina 1987–1988 kolme maaottelua.


title: Mika Ikävalko

text: Mika Ikävalkon poika Niko Ikävalko on myös pääsarjatason jalkapalloilija ja hänen toinen poikansa Sami Ikävalko on koripalloilija.


title: Jaatila

text: Jaatila voi tarkoittaa seuravia:


title: Arthur Hestenaes

text: Arthur Hestenaes (6. elokuuta 1908 Bergen, Norja – 11. huhtikuuta 1942) oli suomalainen jalkapalloilija.


title: Arthur Hestenaes

text: Keskustukena pelannut Hestenaes edusti urallaan Åbo IFK:ta 1930–1934 ja Vasa IFK:ta 1935–1937. Kaikkiaan hän pelasi kuuden kauden aikana 73 pääsarjatason ottelua, joissa hän teki 12 maalia. Hestenaes kaatui jatkosodassa vuonna 1942.


title: Arthur Hestenaes

text: Suomen maajoukkueessa Hestenaes pelasi vuosina 1930–1931 kaksi maaottelua.


title: Bundesautobahn 7

text: Bundesautobahn 7 (BAB 7), lyhyemmin Autobahn 7 (A 7), on Saksan pisin moottoritie. Se kulkee Saksan halki pohjois–eteläsuuntaisesti Tanskan rajalta Itävallan rajalle. A 7:n kokonaispituus on 963,6 kilometriä. Väylä sijaitsee Schleswig-Holsteinin, Hampurin, Ala-Saksin ja Hessenin osavaltioissa, etelässä se kulkee Baijerin ja Baden-Württembergin rajaseudulla ja päättyy Füsseniin Itävallan rajalle.


title: Bundesautobahn 7

text: A 7 korvasi pääväylänä valtatiet 5 (Tanska–Hampuri), 3 (Hampuri–Kassel) ja 27 (Göttingen–Würzburg), joiden reitit olivat muotoutuneet jo keskiajalla. Osuudella Flensburgista Hampuriin A 7 seuraa historiallisen Ochsenwegin linjaa, joka oli aikoinaan keskeinen kauppareitti Skandinaviasta etelään. Ensimmäinen suunnitelma suurnopeustiestä Hampurista etelän suuntaan esiteltiin vuonna 1926.


title: Bundesautobahn 7

text: A 7 kulkee 55. leveysasteen tuntumasta 48. leveysasteen eteläpuolelle Pohjois-Saksan tasangoilta Etelä-Saksan vuoristomaisemiin. Sen reitillä on muun muassa Lüneburgin laaja nummialue ja Schwabenin vuoristoalue.


title: Bundesautobahn 7

text: Nykyisen A 7:n ensimmäinen osuus oli Kassel–Göttingen. Se otettiin käyttöön 1937.


title: Bundesautobahn 7

text: Osuudelle Bad Hersfeld–Würzburg (Strecke 46) rakennettiin 1937–1939 useita siltoja. Työt keskeytyivät toiseen maailmansotaan, eikä tämä osuus valmistunut koskaan. Osa silloista Strecke 46:lla on säilynyt ja ne ovat nykyisin suojelukohteita.


title: Bundesautobahn 7

text: 1960-luvulla A 7:n rakentamista jatkettiin hieman aiemmasta poikkeavalle tielinjaukselle. Vuonna 1965 avattiin 10,9 kilometrin pituinen osuus Biebelriedin moottoritieristeyksestä pohjoiseen Würzburg/Estenfeldin liittymään. Seuraavana vuonna osuus jatkui Schweinfurt/Werneckin risteykseen ja samaan aikaan avattiin 14,8-kilometrinen osuus Fulda-Nord–Fulda-Süd. Osuus Hattenbacher Dreieckista Fuldaan (32 km) sekä osuus Fuldasta Schweinfurtiin (68 km) avattiin liikenteelle 1968.


title: Bundesautobahn 7

text: 1950-luvulla valmistuivat ensimmäiset moottoritieosuudet Hampurin ja Göttingenin välille. Vuonna 1953 avattiin osuus Nörten-Hardenbergista Northeim-Westiin (8,7 km) yksiajorataisena ja seuraavana vuonna otettiin käyttöön osuus edelleen Northeim-Nordin liittymään (4,8 km) niin ikään yksiajorataisena. Toinen ajorata näille osuuksille valmistui pari vuotta myöhemmin.


title: Bundesautobahn 7

text: Vuodesta 1956 alkaen avattiin kaikkiaan seitsemän moottoritieosuutta Hampurin ja Hannoverin välille. Viimeisenä valmistui 1960 avattu 21-kilometrinen osuus Berkhofin liittymästä Hannover/Kirchhorstin risteykseen.


title: Bundesautobahn 7

text: Vuodesta 1958 alkaen otettiin käyttöön neljä viimeistä osuutta Hampurin ja Göttingenin välillä. Viimeisenä valmistui 35-kilometrinen osuus Hannover/Kirchhorstin moottoritieristeyksestä Hildesheimin liittymään, joka otettiin käyttöön vuonna 1962.


title: Bundesautobahn 7

text: 1960- ja 1970-luvuilla rakennettiin moottoritie Hampurista Tanskan rajalle. Tärkeitä virstanpylväitä olivat Elbe-joen tunnelin (Elbtunnel) avaaminen 1975 ja moottoritien valmistuminen Tanskan rajalle 1978.


title: Bundesautobahn 7

text: Välille Würzburg–Kempten avattiin ensimmäiset moottoritieosuudet vuonna 1972. Ensimmäisenä valmistuivat osuudet Berkheimista Memmingen-Südin liittymään (9,4 km), sekä Bad Grönenbachista Kempten-Leubasiin (27,1 km).


title: Bundesautobahn 7

text: Vuonna 1980 valmistui osuus Biebelriedin risteyksestä Uffenheim-Langensteinachin liittymään (34,7 km), jota jatkettiin etelään Feuchtwangenin liittymään 1985 avatulla osuudella (42,1 km) ja edelleen Heidenheimin liittymään 1987 avatulla osuudella (59,6 km). Vuonna 1986 oli avattu 6,8-kilometrinen osuus Oy-Mittelbergin liittymään, joten moottoritie Tanskasta Allgäun alueelle Etelä-Saksaan oli valmis.


title: Bundesautobahn 7

text: Vuonna 1992 moottoritietä A 7 jatkettiin 4,9-kilometrisellä osuudella Nesselwangiin. Füssenin rajatunneli avattiin vuonna 1999. Moottoritien on määrä saavuttaa Itävallan raja vuonna 2010.


title: Bundesautobahn 7

text: Hampurissa A 7 alittaa Elbe-joen vuonna 1975 valmistuneen uuden Elbtunnelin kautta. Tunnelin kokonaispituus on 3 325 metriä. Kahdeksasta ajokaistastaan huolimatta liikenne Elbtunnelissa ruuhkautuu toistuvasti. Tunnelin liikennevirtoja valvotaan ympärivuorokautisesti ohjauskeskuksesta. Välittömästi tunnelin eteläpuolella A 7 kulkee Saksan pisimmän maasillan, Hochstraße Elbmarschin ("Hochbrücke Elbmarsch"), päällä. Vuosina 1971–1974 rakennetun sillan pituus on 4 359 metriä ja leveys 2 × 17,75 metriä. Soltau-Ostin ja Autobahndreieck Walsroden liittymien välisellä osuudella lomaliikenne aiheuttaa säännöllisesti ruuhkasumia.


title: Bundesautobahn 7

text: Hann. Münden/Hedemündenin ja Hann. Münden/Lutterbergin liittymien välisellä osuudella eteläisessä Ala-Saksissa sijaitsee 416 metriä pitkä Werratalbrücke eli "Werra-laakson silta". Se ylittää Werra-joen laakson enimmillään 59 metrin korkeudella maanpinnasta. Fuldan jokilaakson ylittävä silta Hessenissä on lähes kilometrin mittainen. Bad Windsheimin ja Feuchtwangenin välillä A 7 kulkee Frankenhöhenin vuorenharjanteen eteläisen osan kautta. Aalenin ja Ulmin välisellä osuudella tie kulkee puolestaan Schwabenin Juran itäisen osan kautta. Dinkelsbühl/Fichtenaun ja Ellwangenin liittymien välillä sijaitsee joulukuussa 1987 avattu 465-metrinen Virngrundtunnel. Aalen/Westhausenin ja Aalen/Oberkochenin liittymien välillä sijaitsee 1983–1986 rakennettu 707-metrinen Agnesburgtunnel.


title: Bundesautobahn 7

text: Bundesautobahn 7 reittiä kulkee kolme Eurooppatietä:


title: Charlaine Harris

text: Charlaine Harris (s. 25. marraskuuta 1951 Tunica, Mississippi, Yhdysvallat) on yhdysvaltalainen rikoskirjailija. Harrisin teoksiin yhdistyy usein fantasia- ja kauhuelementtejä. Harris on päässyt "New York Timesin" bestseller-listalle.


title: Charlaine Harris

text: Harris syntyi ja kasvoi Mississippijoen suistossa. Varhaiset työt olivat runoja haamuista, myöhemmin teiniahdistuksen kuvausta. Harris alkoi kirjoittaa näytelmiä opiskellessaan Rhodes Collegessa Memphisissä, Tennesseessä. Muutamaa vuotta myöhemmin hän ryhtyi kirjoittamaan kirjoja.


title: Charlaine Harris

text: Harrisin "Aurora Teagarden" -sarjan teos "Real Murders" oli ehdokkaana Parhaasta romaanista vuoden 1990 Agatha Awards -kirjallisuuspalkintosarjassa. Vuonna 1996 hän julkaisi ensimmäisen Arkansasin maaseudulle sijoittuvan "Shakespeare"-sarjan teoksen. Sarja on nykyään päättynyt.


title: Charlaine Harris

text: Shakespeare-sarjan jälkeen Harris loi "Sookie Stackhouse" (The Southern Vampire Mysteries) -sarjan. Sarjan päähenkilö "Sookie Stackhouse" on pohjoislouisianalaisessa baarissa työskentelevä telepaattinen tarjoilija. Sarjan ensimmäinen teos, "Dead Until Dark", voitti Anthony Awardin sarjassa Best Paperback Mystery vuonna 2001. Sarjan kukin kirja seuraa Sookieta hänen yrittäessään ratkoa vampyyreja, ihmissusia ja muita yliluonnollisia olentoa käsittäviä arvoituksia. Sarjaa on julkaistu Japanissa, Espanjassa, Kreikassa, Saksassa, Ranskassa, Argentiinassa, Brasiliassa, Britanniassa ja Irlannissa. Sarja osoittautui niin suosituksi, että HBO tuotti sarjaan perustuvan "True Blood" -televisiosarjan.


title: Charlaine Harris

text: Lokakuussa 2005 ilmestyi Harrisin uuden sarjan ensimmäinen teos "Grave Sight". Sarja kertoo nuoresta naisesta, Harper Connellysta, jolla on kyky määritellä kuolinsyy.


title: Charlaine Harris

text: Harris on järjestöjen "Mystery Writers of America" ja "American Crime Writers League" jäsen. Hän on myös "Sisters in Crime" järjestön hallituksessa. Harris on entinen painonnostaja ja karaten harrastaja, innokas lukija ja elokuvien harrastaja. Nykyään häs asuu Magnoliassa, Arkansasin eteläosissa puolisonsa ja kolmen lapsensa kanssa. Harris on Magnoliassa St. Jamesin episkopaalisen kirkon vanhempi kirkonisäntä.


title: Mohammad Bagher Ghalibaf

text: Mohammad Bagher Ghalibaf (; s. 23. elokuuta 1961) on iranilainen poliitikko, joka toimi Teheranin pormestarina 2005-2017. Hän on myös työskennellyt maan poliisi- ja asevoimissa. Hän on Irakin–Iranin sodan veteraani ja jatkoi armeijauraansa sodan jälkeenkin. Hän nousi myöhemmin maan poliisivoimien päälliköksi. Vuonna 2005 hän oli ehdolla Iranin presidentiksi vaaleissa, jotka voitti Mahmud Ahmadinežad. Samana vuonna Ghalibafista tuli kuitenkin Teheranin pormestari. Hän oli ehdolla jälleen vuonna 2013.


title: Mohammad Bagher Ghalibaf

text: Ghalibaf opiskeli geopolitiikkaa, jota alkoi myöhemmin itse opettaa. Hän yritti erota pormestarin toimesta maaliskuussa 2009.


title: Hiidenkiertäjät

text: Hiidenkiertäjät ry. (HiKi) on 29.12.1969 perustettu suunnistuksen erikoisseura. Seura toimii Lohjalla ja sen ympäristössä. Seurassa on noin 300 jäsentä.


title: Hiidenkiertäjät

text: Seura on voittanut Venlojen viestin vuonna 1980 ja Jukolan viestin 1987. Suunnistuksen maailmanmestari Kari Sallinen on edustanut seuraa. Seuran kilpasuunnistustoiminnasta vastasi vuosina 1992–2012 Hiidenkiertäjien kahden muun länsiuusimaalaisen suunnistusseuran kanssa yhdessä perustama kilpasuunnistusseura Delta. Deltan toiminnan loppumisen jälkeen Hiidenkiertäjät on jälleen noussut kilpasuunnistuksessa kansalliselle ja kansainväliselle huipulle.


title: Hiidenkiertäjät

text: Hiidenkiertäjät järjestää vuosittain kansalliset suunnistuskilpailut, Prisma-rastit. Seura järjestää huhti - syyskuun aikana myös viikoittain HIKI-rastit tarjoten näin mahdollisuuden kuntosuunnistukseen Lohjalla ja lähiseuduilla.


title: Bosen–Einsteinin statistiikka

text: Bosen–Einsteinin statistiikka (BE-statistiikka) on statististessa fysiikassa jakaumalaki, joka osoittaa samanlaatuisten bosonien energiatilojen jakauman termodynaamisessa tasapainotilassa. Bosonit ovat alkeishiukkasia, jotka toisin kuin fermionit eivät noudata Paulin kieltosääntöä ja joita näin ollen voi olla rajoittamaton määrä samassa energiatilassa. Sellaisia ovat esimerkiksi fotonit ja erilaiset mesonit.


title: Bosen–Einsteinin statistiikka

text: Bosen–Einsteinin jakauman johti ensimmäisenä fotoneille Satyendra Nath Bose vuonna 1920, ja sen yleisti atomeille Albert Einstein vuonna 1924.


title: Bosen–Einsteinin statistiikka

text: Statistisessa fysiikassa käytetään kolmea erilaista jakaumaa:


title: Bosen–Einsteinin statistiikka

text: Maxwellin–Bolzmannin statistiikkaa sovelletaan molekyyleihin klassisessa termodynamiikassa. Kvanttiteoria on kuitenkin osoittanut, ettei se sovellu minkään alkeishiukkasen energiajakauman kuvaamiseen muutoin kuin tietyissä tapauksissa likimääräisesti.


title: Bosen–Einsteinin statistiikka

text: Bosen–Einsteinin statistiikka soveltuu bosoneille kuten fotoneille ja mesoneille. Fermin–Diracin statistiikka soveltuu fermioneille kuten elektroneille ja protoneille, joita Paulin kieltosäännön mukaan ei voi olla useampi kuin yksi samassa kvanttitilassa.


title: Bosen–Einsteinin statistiikka

text: Kaikkia kolmea statistiikkaa voidaan vertauksellisesti kuvailla olettamalla, että tietty määrä ("p") palloja on sijoitettava tiettyyn määrään ("n") laatikkoja. Pallot vastaavat tällöin hiukkasia, laatikot energiatiloja.


title: Bosen–Einsteinin statistiikka

text: Fermin–Diracin statistiikassa oletetaan tällöin, että kuhunkin laatikkoon mahtuu vain yksi pallo, kun taas kummassakin muussa statistiikassa laatikoiden vetoisuus on rajoittamaton. Maxwellin–Bolzmannin statistiikkaa johdettaessa kuitenkin oletetaan, että ainakin periaatteessa pallot voidaan yksilöidä, kun taas Bosen–Einsteinin statistikassa tämä oletetaan periaatteessakin mahdottomaksi, minkä vuoksi jakaumia johdettaessa symmetriset alkeistapaukset muodostetaan eri tavalla. Jos laatikoiden välisiä kuviteltuja rajaseiniä merkitään pystyviivoilla (|), niin Maxwellin–Boltzmannin jakaumassa kutakin alkeistapausta esittää tapa, jolla tietty määrä eri kirjaimia voidaan sijoittaa näiden viivojen väliin. Tällaisia tapoja on kaikkiaan formula_1. Sitä vastoin Bosen–Einsteinin jakaumassa kutakin alkeistapausta esittää merkkijono, jossa on "n-1" pystyviivaa ja "p" ympyrää. Voidaan osoittaa, että tällaisten tapojen lukumäärä on formula_2.


title: Bosen–Einsteinin statistiikka

text: Oletetaan, että kolme palloa on sijoitettava kolmeen laatikkoon. Maxwellin–Boltzmannin statistiikassa näitä palloja voidaan kuvata kirjaimilla "a", "b" ja "c", jolloin mahdolliset 3 = 27 erilaista tapaa ovat seuraavat:


title: Bosen–Einsteinin statistiikka

text: Sitä vastoin Bosen–Einsteinin statistiikassa on olemassa vain seuraavat 10 tapaa:


title: Bosen–Einsteinin statistiikka

text: Huomataan, että edellisessä tapauksessa todennäköisyys sille, että kaikki pallot ovat samassa laatikossa, on 3/27 = 1/9 = 0,111, jälkimmäisessä sen sijaan 3/10 = 0,3 siis merkittävästi suurempi. Toisaalta todennäköisyys, että kaikki pallot ovat eri laatikoissa, on edellisessä tapauksessa 6/27 = 2/9 = 0,222, jälkimmäisessä taas 1/10 = 0,1, siis edellistä pienempi.


title: Bosen–Einsteinin statistiikka

text: Yleensäkin hiukkaset ovat Bosen–Einsteinin statistiikassa suuremmalla todennäköisyydellä samassa energiatilassa kuin ne olisivat Maxwellin–Bolzmannin jakauman mukaan. Täten näyttää siltä kuin samanlaatuiset bosonit vetäisivät toisiaan puoleensa, päinvastoin kuin fermionit. Todellista vetovoimaa niiden välillä ei kuitenkaan ole, vaan tämä ero perustuu kvanttimekaanisten aaltofunktioiden ominaisuuksiin. Ero näiden statistiikkojen välillä käy kuitenkin merkityksettömäksi silloin, kun mahdollisten energiatilojen lukumäärä on hyvin suuri verrattuna hiukkasten lukumäärään, jolloin energian kvantittumista ei tarvitse ottaa huomioon.


title: Bosen–Einsteinin statistiikka

text: Hyvin matalissa lämpötiloissa on kuitenkin molekyyleillekin sovellettava joko Fermin–Diracin tai Bosen–Einsteinin statistiikkaa riippuen molekyylin spinistä. Tästä syystä joidenkin aineiden kaikki molekyylit sijoittuvat matalissa lämpötiloissa alimmille energiatiloille muodostaen Bosen–Einsteinin kondensaatin.


title: Bosen–Einsteinin statistiikka

text: Kun sekä hiukkasten että energiatilojen lukumäärä ovat suuria lukuja, hiukkasten todennäköinen lukumäärä energiatilassa "i" on Bosen–Einsteinin statistiikassa:


title: Bosen–Einsteinin statistiikka

text: missä formula_4 ja:


title: Bosen–Einsteinin statistiikka

text: Jos formula_5 on paljon pienempi kuin formula_6, tämä voidaan pyöristää muotoon


title: Bosen–Einsteinin statistiikka

text: mikä on sama kuin Maxwellin–Boltzmannin jakaumalaki.


title: Bosen–Einsteinin statistiikka

text: Max Planck esitti jo vuonna 1900 lain, joka osoittaa mustan kappaleen lähettämän sähkömagneettisen säteilyn taajuusjakauman lämpötilan funktiona. Tämän jakauman teoreettinen selitys osoittautui kuitenkin hankalaksi, ja jo samana vuonna Planck esitti, että kappale voi lähettää säteilyenergiaa vain tietyn kokoisina määrinä kerrallaan, kvantteina. Myöhemmin Albert Einstein kehitti teoriaa edelleen ja esitti, että säteilyn voidaan olettaa koostuvan hiukkasmaisista fotoneista. Vielä tämän jälkeenkään ei jakaumalain teoreettinen johto ollut tyydyttävä, mihin Dhakan yliopiston professori Satyendra Nath Bose kiinnitti huomiota 1920-luvun alussa. Hän osoitti kuitenkin, että tämä jakaumalaki voidaan johtaa, kun oletetaan, ettei hiukkasia voida yksilöidä ja että niille ei ole olemassa lukumäärän säilymislakia. Tällöin Planckin laki saadaan suoraan sovellettaessa Bosen jakaumalakia fotoneille.


title: Bosen–Einsteinin statistiikka

text: Bosella oli kuitenkin vaikeuksia saada tutkimuksensa julkaistuksi. Vasta kun hän lähetti asiaa koskeneen kirjeen Einsteinille, tämä ymmärsi sen merkittävyyden, ja tutkimus julkaistiin.


title: Bosen–Einsteinin statistiikka

text:
Oletetaan, että on olemassa joukko energiatasoja, jotka on merkitty indeksinumeroilla
formula_8. Kunkin energiatilan energia on formula_9, ja siinä on
formula_10 hiukkasta. Oletetaan edelleen, että kukin tila jakautuu vielä
formula_11
erilliseen alatasoon, joista jokaisella on yhtä suuri energia, mutta jotka jollakin muulla tavalla eroavat toisistaan. Näillä eri alatasoilla olevilla hiukkasilla voi esimerkiksi olla eri suuri liikemäärä mutta sama määrä energiaa. Tasoon formula_8 liittyvien tilojen lukumäärää
formula_11 sanotaan tämän energiatason "degeneraatioksi". Kullakin tällaisella alatasollakin voi olla kuinka monta hiukkasta tahansa.


title: Bosen–Einsteinin statistiikka

text:
Olkoon formula_14 niiden tapojen lukumäärä, joilla formula_15 hiukkasta voidaan sijoittaa näille yhteensä
formula_16 energiatason alatasolle. Kun hiukkasia ei voida yksilöidä, on vain yksi tapa sijoittaa formula_15 hiukkasta yhdelle alatasolle, minkä vuoksi
formula_18. (Tässä kohdin jakauman johto eroaa Maxwellin-Bolzmannin jakaumasta). Voidaan helposti nähdä, että tällöin on formula_19 tapaa jakaa formula_15 kahden alatason kesken, minkä vuoksi voidaan kirjoittaa:


title: Bosen–Einsteinin statistiikka

text:
Samaan tapaan jatkamalla voidaan osoittaa, että niiden tapojen lukumäärä, joilla
formula_15 hiukkasta voidaan jakaa kolmen alatason kesken, on


title: Bosen–Einsteinin statistiikka

text: ja edelleen


title: Bosen–Einsteinin statistiikka

text: Tämä seuraa binomikertoimia koskevasta kaavasta:


title: Bosen–Einsteinin statistiikka

text:
Kun jatketaan samoin, saadaan edelleen
formula_14


title: Bosen–Einsteinin statistiikka

text: Niinpä niiden tapojen lukumäärä, joilla hiukkaset voivat jakautua eri energiatasojen kesken, saadaan kertomalla eri energiatasoja vastaavat lukumäärät keskenään:


title: Bosen–Einsteinin statistiikka

text: kun oletetaan, että formula_29.


title: Bosen–Einsteinin statistiikka

text:
Systeemi on termodynaamisessa tasapainotilassa, kun "W":llä on suurin mahdollinen arvo. Tämä vastaa jakaumaa, jonka todennäköisyys on suurin. Jos oletetaan, että hiukkasten kokonaismäärä ja yhteenlaskettu energia tunnetaan, suureet
formula_30 ja formula_31 saavat maksiminsa samalla
formula_32:n arvolla, joista se on matemaattisesti helpompi johtaa jälkimmäiselle. Voidaan rajoittua ratkaisuihin, jotka saadaan Lagrangen kertoimien avulla:


title: Bosen–Einsteinin statistiikka

text: Jos oletetaan, että formula_34 on hyvin suuri luku, voidaan kertomalle laskea likiarvo Stirlingin kaavalla:


Bosen–Einsteinin statistiikka


title: Bosen–Einsteinin statistiikka

text: jolloin saadaan


title: Bosen–Einsteinin statistiikka

text: Tämän maksimi saadaan ottamalla siitä derivaatta formula_10:n suhteen ja etsimällä derivaatalle nollakohta. Tällöin saadaan Bosen–Einsteinin statistiikan mukainen lukumäärä:


title: Bosen–Einsteinin statistiikka

text: Termodynamiikan avulla voidaan osoittaa, että tässä kaavassa esiintyvät parametrit formula_39 ja formula_40 vastaavat systeemiin liittyviä fysikaalisia suureita seuraavasti:


title: Bosen–Einsteinin statistiikka

text:
formula_41 ja
formula_42,


title: Bosen–Einsteinin statistiikka

text: missä formula_43 on Boltzmannin vakio, formula_44 absoluuttinen lämpötila ja formula_45 systeemin kemiallinen potentiaali. Näin ollen kaava voidaan lopulta kirjoittaa muotoon


title: André Santos

text: André Clarindo dos Santos tai yksinkertaisesti André Santos (s. 8. maaliskuuta 1983 São Paulo, Brasilia) on brasilialainen jalkapalloilija, joka edustaa Valioliigassa pelaavaa FC Arsenalia. Hän siirtyi nykyiseen seuraansa 31. elokuuta 2011 Turkin pääsarjassa pelaavasta Fenerbahçesta. Hän pelaa vasemmalla laidalla pääsääntöisesti puolustajana.


title: André Santos

text: 21. toukokuuta 2009 Santos kutsuttiin Brasilian maajoukkueeseen vuoden 2010 MM-kisojen karsintoihin ja vuoden 2009 Maanosaliittojen cupiin. 15. kesäkuuta 2009 hän teki ensimmäisen esiintymisen maajoukkueessa Egyptia vastaan. Hän joutui seuraamaan ottelun vaihtopenkiltä. Tämän jälkeen hän pääsi kuitenkin avaukseen seuraavissa neljässä ottelussa.


title: Agía Rouméli

text: Agía Rouméli () on Kreikan kylä, joka sijaitsee Kreetan saarella ja kuuluu Sfakián kuntaan, Chanián alueyksikköön ja Kreetan alueeseen. Kylän väkiluku on 57 (vuonna 2011).


title: Agía Rouméli

text: Agía Rouméli sijaitsee Välimereen kuuluvan Libyanmeren rannalla Euroopan syvimmän ja pisimmän rotkon, Samarián rotkon eteläpäässä. Kylässä on muun muassa uimaranta, huoneiden vuokraajia, hotelleja, baareja ja tavernoja. Agía Roumélista kulkee laivoja Loutróon ja Chóra Sfakíoniin sekä Palaióchoraan. Kylään päättyy Samarián rotkon vaellus, jonka jälkeen jatketaan useimmiten laivalla Chóra Sfakíoniin ja sieltä edelleen linja-autolla.


title: Agía Rouméli

text: Agía Rouméli muodostaa myös laajemman kyläyhdyskunnan (Τοπική Κοινότητα Αγίας Ρουμέλης, "Topikí Koinótita Agías Roumélis"), johon kuuluu varsinaisen Agía Roumélin kylän lisäksi nykyisin asumaton Palaiá Agía Rouméli.


title: Agía Rouméli

text: Kylän nimi saattaa tarkoittaa ”kreikkalaista vettä”, ja se on mahdollisesti arabialaista alkuperää. Nykyisen Agía Roumélin seudulla, Samarián rotkon itäreunalla on sijainnut muinoin Tarrhan kaupunkivaltio, jolla oli siirtokuntia Kaukasuksella ja Italiassa asti.


title: Agía Rouméli

text: Kylässä oli antiikin aikana laivanrakennustoimintaa, ja sieltä hankittiin puutavaraa Samarián rotkon runsaan puuston ansiosta. Kylässä oli myös sahaustoimintaa vuolaan joen ansiosta. Samarián rotko oli kulkureitti Agía Roumélista kohti pohjoista, ja samalla se suojasi valloittajilta. Vanha Agía Roumélin kylä sijaitsi ylempänä Samarián rotkossa, ja on nykyisin raunioina.


title: Agía Rouméli

text: Aikoinaan lähellä Agía Roumélia sijaitsi Artemiin ja Apollonin temppeli, jonka paikalle rakennettiin Pyhän Äidin bysanttilaiskirkko. Agía Roumélin läheisyydessä sijaitsevat myös vanhan osmanivallan aikaisen linnoituksen rauniot.


title: Benz Patent-Motorwagen

text: Benz Patent-Motorwagen Nummer 1 (, tunnetaan Benzin automobiilina) oli maailman ensimmäinen polttomoottorilla kulkenut automobiili, jonka rakensi saksalainen insinööri Karl Benz vuonna 1885. Benz jätti patenttihakemuksen keksinnöstään 29. tammikuuta 1886 ja patentti myönnettiin saman vuoden lopulla 2. marraskuuta. Benz esitteli ajoneuvoaan ensimmäisen kerran julkisesti Mannheimissa 3. heinäkuuta 1886.


title: Benz Patent-Motorwagen

text: Benz Patent-Motorwagenin voimanlähteenä oli yksisylinterinen nelitahtimoottori, jonka iskutilavuus oli 954 cm³. Moottori oli aikalaisiinsa nähden kevyt, se painoi noin 100 kg ja kehitti Benzin omien mittausten mukaan ⅔ hevosvoiman (noin puolen kilowatin) tehon, kun kierrosluku oli 250/min. Autossa oli kolme suurta, täyskumista pinnarengasta. Ajoneuvoa ohjattiin ohjaustangolla, joka käänsi jousittamatonta eturengasta hammaspyörän välityksellä. Motorwagen saavutti ennätyksellisen 16 kilometrin tuntinopeuden.


title: Benz Patent-Motorwagen

text: Karl Benz paranteli myöhemmin automobiiliaan ja kehitti mallit 2 ja 3.


title: Benz Patent-Motorwagen

text: Maailman ensimmäisen automatkan teki Karl Benzin vaimo Bertha Benz mallilla 3 elokuussa 1888.


Teenage Mutant Ninja Turtles: Tournament Fighters on Konamin kehittämä tappelupeli, joka on julkaistu vuonna joulukuussa Super Nintendolle, Sega Mega Drivelle ja Nintendolle.


title: Teenage Mutant Ninja Turtles: Tournament Fighters

text: Pelissä pääasiassa käydään läpi yksi vastaan yksi -tappelua turnausmuotoisesti. Tarinatilassa pelataan ainoastaan yhdellä neljästä Turtlesista, kun taas turnaus ja yksi vastaan yksi tiloissa voi valita pelissä olevista hahmoista.


text: Nintendolla Silppuri on haastanut kaikki neljä Turtlesia, mutta ennen kuin he voivat kohdata hänet, Turtlesit päättävät järjestää turnauksen jossa he selvittävät kuka lopulta kohtaa Silppurin. Pelissä on seitsemän hahmoa, Turtlesien ja Silppurin lisäksi Casey Jones ja Hothead. Peli poikkeaa muista versioista siten, etteivät sen pääsankarit tai muut hahmot käytä aseitaan.


title: Soúdanlahti

text: Soúdanlahti (; myös "Sudanlahti") on lahti Egeanmeressä Kreetan saaren pohjoisrannikolla Kreikassa. Lahti sijaitsee Chanián alueyksikön alueella ja rajautuu pohjoisessa, lännessä ja etelässä Chanián kuntaan sekä etelässä myös Apokóronaksen kuntaan. Lahden pohjoispuolella sijaitsee pyöreähkö Akrotírin niemi.


title: Soúdanlahti

text: Soúdan kaupungissa lahden pohjukassa on matkustaja- ja tavarasatama, jonka kautta kulkee yli 300 000 henkilöä joka vuosi. Satamasta pääsee autolautalla esimerkiksi Ateenan kupeessa sijaitsevaan Pireukseen. Satama on Kreetan suurin ja myös yksi koko Kreikan suurimmista, ja lukeutuu maan parhaisiin syviin ankkuripaikkoihin. Myös Kreikan merivoimilla ja Natolla on tukikohdat Soúdassa.


title: Soúdanlahti

text: Lahdessa sijaitsee pieni Soúdan saari. Lahden rannalla tai sen läheisyydessä sijaitsevat muun muassa antiikin aikaisen Apteran kaupungin rauniot, turkkilaisaikainen Itzedínin linnoitus sekä toisen maailmansodan aikana kaatuneiden liittoutuneiden hautausmaa.


title: Hannele Soikkeli

text: Hannele Katariina Soikkeli (o.s. Parkkonen, s. 26. joulukuuta 1956 Helsinki) on suomalainen yleisurheilija, jonka päämatka oli 400 metrin aitajuoksu. Hän edusti vuoteen 1976 asti Kenttäurheilijat-58:a ja sen jälkeen Viipurin Urheilijoita.


title: Hannele Soikkeli

text: Soikkeli edusti Suomea aikuisten maaotteluissa vuosina 1975–1982. Hän voitti 400 metrin aitajuoksun maaottelukilpailun Helsingissä 1976 ja Kouvolassa 1981. Kalevan kisoissa hän saavutti 400 metrin aidoissa kultaa 1975, 1976 ja 1979, hopeaa 1977, 1980 ja 1981 sekä pronssia 1978. Lisäksi hän sai 200 metrin aitajuoksussa hopeaa 1974 ja pronssia 1973 sekä 400 metrin juoksussa hopeaa 1979. Sisäratojen SM-kilpailuissa hän sai pronssia 400 metrin juoksussa 1975. Viestijuoksun SM-kisoissa hän saavutti 4 × 100 metrin viestissä pronssia 1979 ja 4 × 400 metrin viestissä hopeaa 1978 ja 1980 sekä pronssia 1979.


title: Nice ’n’ Greasy

text: Nice ’n’ Greasy on brittiläisen Atomic Rooster -yhtyeen syyskuussa 1973 julkaistu viides studioalbumi. Yhdysvalloissa albumi julkaistiin nimellä "Atomic Rooster IV" (esikoisalbumia "Atomic Roooster" ei julkaistu Yhdysvalloissa). Levy on todennäköisesti tuntemattomin Atomic Roosterin viidestä alkuperäisestä albumista.


title: Nice ’n’ Greasy

text: "Nice ’n’ Greasy" jäi aikakautensa viimeiseksi Atomic Rooster -albumiksi. Yhtye keskeytti toimintansa vuonna 1974, jatkaen sitä vuonna 1980, jolloin myös uusi albumi ilmestyi.


title: Nice ’n’ Greasy

text: Kolmen rock-voittoisen, kahden hittisinglen ja lukuisten miehistönvaihdosten jälkeen Atomic Rooster oli julkaissut vuonna 1972 albumin "Made in England", jolla yhtyeen tyyli oli siirtynyt soul- ja funk-musiikin suuntaan. Yhtyeen kosketinsoittaja ja johtohahmo Vincent Crane oli nyt imenyt vaikutteensa muun muassa James Brownilta ja The Temptationsilta.


title: Nice ’n’ Greasy

text: "Made in England" myi kuitenkin heikosti, ja Crane alkoi suunnitella sooloalbumin tekoa, jolle sisältyisi balladeja ja klassista musiikkia. Seuraavaksi suunniteltiin livelevyn tekoa, mutta lopulta päädyttiin studioon työstämään Atomic Roosterin viidettä studioalbumia. Kokoonpanossa oli tapahtunut "Made in Englandin" jälkeen muutoksia; kitaristi Steve Bolton oli lähtenyt ja hänet korvannut Johnny Mandala. Vincent Crane vaikutti optimistiselta, ja hän hehkutti haastatteluissa yhtyeen tuntuvan kokonaan uudelta sekä ”vanhojen kappaleiden kuulostavan livenä niin paljon paremmilta, että tuntuu kuin olisimme äänittämässä niitä uudelleen”.


title: Nice ’n’ Greasy

text: Vincent Crane oli kesällä 1972 ottanut yhtyeen managerintehtävät omille harteilleen. Näin ollen hän vastasi jatkossa yhtyeen musiikin lisäksi sen bisnesasioista. Solisti Chris Farlowen mukaan Crane uskoi hallitsevansa yhtyeen asiat paremmin kuin kukaan muu.


title: Nice ’n’ Greasy

text: "Nice ’n’ Greasy" on tyylillisesti hyvin hajanainen albumi, mutta yleisesti ottaen Atomic Roosterin tyylilaji siirtyi levyn myötä entistä vahvemmin progressiivisesta rockista ja hard rockista kohti bluesia ja funkia. Chris Farlowen laulun on sanottu tuovan musiikkiin aggressiivisen sävyn, Johnny Mandalan kitaransoittoa on puolestaan verrattu John McLaughlinin vastaavaan.


title: Nice ’n’ Greasy

text: Levyn on jälkeenpäin arvosteltu kuulostavan liian nopeasti tehdyltä ja myös soundin on sanottu olevan heikompi kuin edellisalbumi "Made in Englandilla".


title: Nice ’n’ Greasy

text: Avausraita ”All Across the Country” kertoo ystävällisestä maaseudun poliisista, joka haluaa jatkuvasti saada tietää kyläläisten kuulumisia. ”Save Me” on uusi versio yhtyeen ensimmäisestä singlestä ”Friday the 13th”. Uudessa versiossa on mukana wah-wah-kitara ja puhallinsektio. Vincent Crane kertoi albumin kansiteksteissä, että kappale toimii parhaiten silloin, kun sen kuuntelee kryptassa keskiyöllä. ”Voodoo in You” -kappaleen Crane löysi "Ton Ton macoute" -nimiseltä albumilta, josta tuli pian yhtyeen jäsenten suosikki. Yhtye teki kappaleesta albumille oman, hitaamman versionsa, jossa on Johnny Mandalan pitkä kitarasoolo. A-puolen päättävän ”Goodbye Planet Earthin” sanoituksista vastasi kitaristi Johnny Mandala ja ne kuvastavat hänen filosofiaansa elämästä; jokainen jättää jonain päivänä tavalla tai toisella hyvästit maapallolle.


title: Nice ’n’ Greasy

text: B-puolen aloittava ”Take One Toke”, joka on Atomic Roosterin funk-tyylisimpiä kappaleita, oli toiminut jo jonkin aikaa yhtyeen konserttien encorena. ”Can’t Find a Reason” on balladi, jossa ovat mukana ainoastaan kosketinsoittaja Crane, solisti Chris Farlowe sekä jousisektio. Kappaleen on sanottu olevan esimerkki siitä, millaista musiikkia Cranen suunniteltu soololevy olisi sisältänyt. ”Can’t Find a Reasonia” seuraa instrumentaali ”Ear in the Snow”. "Nice ’n’ Greasyn" päättää ”Satan’s Wheel”. Siinä on tahtilajina 10/8, kun taas keskiosassa vaihtelevat tahtilajit 4/4, 7/8, 6/8 ja 5/8, ja lopussa palataan jälleen alkuperäiseen 10/8-tahtiin. Lisäksi lopussa kuultavan lyhyen pianosoolon nuotti vaihtelee jatkuvasti H:n ja C:n sekä duurin ja mollin välillä.


title: Nice ’n’ Greasy

text: Albumille kuuluva kappale ”Save Me” oli ilmestynyt singlenä jo marraskuussa 1972 jääden listojen ulkopuolelle, vaikka yhtye oli esittänyt kappaleen seitsemännessä ja viimeisessä BBC-radioesiintymisessään. ”Save Me” oli uusi versio yhtyeen esikoisalbumin avauskappaleesta ”Friday the 13th”.


title: Nice ’n’ Greasy

text:
Itse albumi "Nice ’n’ Greasy" ilmestyi yhtyeen kotimaassa Britanniassa Dawn Recordsin julkaisemana vuoden 1973 syyskuussa. Albumi ei saavuttanut listasijoitusta. Myöskään kriitikot eivät vakuuttuneet levystä, ja muun muassa "Sounds"-lehdessä "Nice ’n’ Greasyn" arvostellut Jerry Gilbert oli sitä mieltä, että levy oli yhtyeen uralla askel taaksepäin.
Allmusic-sivuston arvostelussa kriitikko Robert Taylor antoi albumille kolme tähteä viidestä mahdollisesta. Hän totesi muun muassa kappaleiden ”Take One Toke” ja ”Can’t Find a Reason” osoittavan yhtyeen monimuotoisuuden, mutta levyllä on samalla hänen mielestään liikaa ”epäjohdonmukaisia hetkiä ja mitäänsanomattomia sanoituksia”. Rateyourmusic.com-sivuston käyttäjien mielestä "Nice ’n’ Greasy" on vuoden 1973 albumijulkaisuista 830:nneksi paras.


title: Nice ’n’ Greasy

text: Sen lisäksi, että albumi on todennäköisesti viidestä alkuperäisestä Atomic Rooster -albumista tuntemattomin, on sekaannusta aiheuttanut myös se, että levy julkaistiin ainakin kolmella erilaisella kansikuvalla sekä kahdella erilaisella kappalelistalla varustettuna. Britannian-painoksessa oli kannessa kuvattuna rasvaiseen ruokaan tumpattu savuke. Brain Recordsin julkaisemassa Saksan-painoksessa yhtyeen jäsenet olivat kuvattuna hajareisin peniksenmuotoisten rakettien päällä ja myös kappalelistassa oli pieniä eroja; kappaleet ”Goodbye Planet Earth” ja ”Satan’s Wheel” oli korvattu lauluilla ”Moods” ja ”What You Gonna Do?”. Yhdysvalloissa levyn julkaisi Saksan-painoksen kappaleilla Elektra Records nimellä "Atomic Rooster IV", jonka kansikuvassa oli kuvattuna bioninen kukko avaruudessa. "Atomic Rooster IV" jäi brittipainoksen tavoin vaille menestystä, eikä se saavuttanut listasijoitusta Billboard 200 -listalla.


title: Nice ’n’ Greasy

text: Saksassa albumi on julkaistu myöhemmin uudelleen nimellä "This Is Atomic Rooster Vol. 2"."Nice ’n’ Greasy" jäi aikakautensa viimeiseksi Atomic Rooster -albumiksi, sillä yhtye hajosi vuonna 1974. Kyseisen vuoden maaliskuussa ilmestyi vielä single ”Tell Your Story, Sing Your Song”, jonka esittäjäksi oli merkitty ”Vincent Crane’s Atomic Rooster”. Kappale oli yritys tehdä reipas pop-single.


title: Nice ’n’ Greasy

text:
Vuonna 1980 Atomic Rooster palasi uuden albumin "Atomic Rooster" muodossa. Laulajaksi oli tullut yhtyeen albumeilla "Death Walks Behind You" (1970) ja "In Hearing of Atomic Rooster" (1971) toiminut John Du Cann.A-puoli
B-puoli
Muusikot


title: Nice ’n’ Greasy

text: Muut


Muodostelmaluistelun maailmanmestaruuskilpailut ovat vuosittain Kansainvälisen luisteluliiton (ISU) alaisuudessa järjestettävät muodostelmaluistelun kilpailut, jotka järjestettiin ensimmäisen kerran vuonna 2000. Kilpailut on järjestetty kahdesti Suomessa: vuosina 2001 ja 2011.


title: Muodostelmaluistelun maailmanmestaruuskilpailut

text: ISU:n jäsenmaat saavat lähettää kilpailuihin yhden joukkueen edustamaan maataan. Poikkeuksena kuitenkin edellisen vuoden viisi parhaiten menestynyttä maata saavat lähettää kilpailuihin kaksi joukkuetta. Suomi, Ruotsi, Yhdysvallat ja Kanada ovat aina kilpailleet kahdella joukkueella. Saksa oli kilpailuissa kahdella joukkueella vuosina 2000–2005 sekä 2009 ja 2010 ja Venäjä vuosina 2006–2008 ja 2011–2013.


text: Kilpailujen kärkipaikkoja ovat pääasiassa hallinneet Suomi ja Ruotsi. Ruotsalainen Team Surprise on kuusinkertainen maailmanmestari ja menestynein joukkue ja on sijoittunut vuosia 2010, 2011 ja 2013 lukuun ottamatta joka vuosi mitalisijoille. Suomalaisista joukkueista Marigold IceUnity ja Rockettes ovat voittaneet mestaruuden kolmesti ja Team Unique kerran. Muut mitaleille yltäneet joukkueet ovat Kanadan NEXXICE yhdellä kultamitalilla, kahdella hopealla ja kahdella pronssilla sekä myös Kanadasta oleva black ice yhdellä hopealla ja kahdella pronssilla. Yhdysvaltalaisjoukkueista Miamin yliopiston joukkue on saavuttanut yhden hopean ja Haydenettes neljä pronssia ja kanadalainen Les Suprêmes yhden pronssin.


title: GoldenBlades

text: GoldenBlades on suomalainen, Tampereen Tapparan Taitoluistelijoiden (TapTL) muodostelmaluistelujoukkue. GoldenBlades perustettiin vuonna 2005 SM-juniorisarjaan, mutta joukkue on kilpaillut SM-senioreissa kaudesta 2009–2010 alkaen, ja se on toistaiseksi sarjan ainoa edustaja pääkaupunkiseudun ulkopuolelta. Joukkuetta valmentavat Johanna Nuotiomaa ja Linda Parisod


title: GoldenBlades

text: GoldenBlades lopetettiin kauden 2011-2012 jälkeen luistelijapuutteen takia.


title: Alessandro Striggio (nuorempi)

text: Alessandro Striggio, myös Alessandrino (1573 Mantova, Italia – 15. kesäkuuta(?) 1630 Venetsia, Italia) oli italialainen libretisti ja viulisti. Hänen isänsä oli säveltäjä Alessandro Striggio. Hänet tunnetaan parhaiten yhteistyöstä säveltäjä Claudio Monteverdin kanssa. Hän kirjoitti libreton Monteverdin "Orfeoon" (1607) ja mahdollisesti myös "Tirsi e Cloriin" (1615).


title: Dollhouse

text: Dollhouse on Joss Whedonin luoma yhdysvaltalainen science fiction -televisiosarja. Sarja sai ensiesityksensä Fox-kanavalla 13. helmikuuta 2009, ja se päättyi kahden tuotantokauden jälkeen 29. tammikuuta 2010. Suomessa Sub on esittänyt ensimmäisen kauden keväällä 2010.


title: Dollhouse

text: "Dollhousessa" seurataan salaperäisen yhtiön johtamia Nukkekoti-nimellä tunnettuja yrityksiä, jotka ovat erikoistuneet laittomaan muistin ja persoonallisuuden pyyhkimiseen ja korvaamiseen. Aktiiveiksi kutsuttuja, persoonallisuudeltaan pyyhittyjä ihmisiä ohjelmoidaan rahakkaiden asiakkaiden toiveiden mukaan. Sarjan päähahmona on Eliza Dushkun esittämä aktiivi Echo, joka ryhtyy tutkimaan omaa ja Nukkekodin menneisyyttä sen jälkeen, kun Echon pyyhitty persoonallisuus alkaa vähitellen palata.


title: Dollhouse

text: Sarjaa käsikirjoittaneet Jed Whedon ja Maurissa Tancharoen ovat jatkaneet tarinaa viisiosaisena sarjakuvana "Dollhouse: Epitaphs". Sen ensimmäinen osa ilmestyi heinäkuussa 2011.Muissa rooleissa:


title: Dollhouse

text: Joss Whedon keksi idean tv-sarjalle, kun hän lounasti Eliza Dushkun kanssa, joka oli aikasemmin kysynyt olisiko hänellä töitä tarjottavana. Whedon rakensi sarjan Dushkun ympärille ja valitsi hänet päärooliin. Anya Colloff ja Amy McIntyre Britt, jotka olivat työskennelleet ennenkin Whedonin kanssa, valitsivat muut näyttelijät. 26. maaliskuuta 2008 ilmoitettiin virallisesti, että Tahmoh Penikett, Dichen Lachman, Fran Kranz ja Enver Gjokaj oltiin valittu esittämään päärooleja sarjassa. Viikkoa myöhemmin 3. huhtikuuta ilmoitettiin Olivia Williamsin mukaan tulosta. Kaksi viikkoa tästä Harry Lennix liittyi mukaan Boydin rooliin. Samana päivänä Whedon ilmoitti, että Miracle Laurie ja Amy Acker oli valittu rooleihinsa. He olivat myös viimeiset ensimmäisen tuotantokauden valinnat.


title: Dollhouse

text: Sarjan pääosassa on Echo, joka kuuluu salaiseen joukkoon, joita kutsutaan Aktiiveiksi. Aktiivit ovat ihmisiä, joiden persoonallisuus ja muistot on pyyhitty pois ja heihin voidaan ohjelmoida uusi persoona erilaisia tehtäviä varten, joita yleensä rikkaat ja vaikutusvaltaiset ihmiset tilaavat kukin omiin tarkoituksiinsa tietyksi ajaksi. Tehtäviensä välissä Aktiivien muistit pyyhitään jälleen ja he ovat persoonattomia ja lapsekkaita, ja he työskentelevät salaisessa Rossum Corporationin omistamassa Nukkekoti-nimisessä yrityksessä, joita on yhteensä 22 ympäri maailmaa.


title: Dollhouse

text: Aktiiveilla on kullakin oma valvojansa, josta on jätetty muistijälki ja näin ollen Aktiiveilla on eräänlainen luottamuksellinen side valvojiinsa. Nukkekodin ja Aktiivien sopimus on viiden vuoden mittainen, minkä jälkeen Aktiiveille palautetaan heidän alkuperäiset persoonallisuutensa. Sarjassa seurataan Los Angelesin Nukkekodin henkilökuntaa, muita Aktiiveja sekä FBI-agentti Paul Ballardia, joka on kuullut huhuja mysteerisestä Nukkekodista ja ryhtyy selvittämään asiaa.


title: Dollhouse

text: Sarjan alussa Echo alkaa muistaa asioita, vaikka hänen muistinsa pyyhitään tehtävien jälkeen. Uusi Aktiivi, Sierra, tuodaan Nukkekotiin. Samaan aikaan FBI-agentti Paul Ballard yrittää kerätä todisteita Nukkekodin olemassaolosta. Hän kuulee Caroline Farrellista, joka on Echon alkuperäinen persoona, venäläisen tiedonantajansa Lubovin avulla. Myöhemmin paljastuu, että Lubov on Victor-niminen Aktiivi. Paul ystävystyy naapurinsa Mellien kanssa ja heidän välinsä lämpenevät.


title: Dollhouse

text: Victor alkaa vähitellen kiintyä Sierraan, mikä kiinnostaa tiedemies Topher Brinkiä ja lääkäri Claire Saundersia. Myös Sierra alkaa kasvattaa tunteita Victoria kohtaan. Sierra alkaa käyttäytyä omituisesti ja selviää, että hänen valvojansa on raiskannut hänet useita kertoja.


title: Dollhouse

text: Echon alkaessa käyttäytyä "omin päin", Nukkekodin johtaja Adelle DeWitt ja turvallisuuspäällikkö Laurence Dominic huolestuvat. Dominic vaatii Echon laittamista mystiselle Ullakolle, mutta Echon valvoja Boyd Langton lupaa pitää Echoa silmällä. Adelle yrittää jäljittää Alphaa, joka on Nukkekodista karkuteille lähtenyt 48 eri persoonallisuutta saanut Aktiivi. Myöhemmin Dominic paljastuu NSA:n vakoojaksi, minkä seurauksena Adelle pyyhkii hänen persoonansa ja laittaa hänet Ullakolle.


title: Dollhouse

text: Paul jatkaa tutkimuksiaan. Paljastuu, että Mellie on oikeasti Adellen lähettämä Aktiivi, November, jonka tehtävänä on tarkkailla Paulin tutkimuksia. Paul saa myöhemmin tietää tämän ja menee pois tolaltaan. Hän myöhemmin jäljittää Stephen Kepler -nimisen miehen, joka pystyy auttamaan häntä Nukkekodin etsimisessä. Miehet löytävätkin Nukkekodin ja murtautuvat sisälle, mutta Paul jää kiinni ja Stephen paljastuu Alphaksi. Alpha ottaa Echon mukaansa, pakenee ja ohjelmoi Echoon kaikki tämän persoonat, mitä tällä on ollut. Takaumista paljastuu, että tri Saunders on oikeasti Aktiivi, Whiskey, ja että Alpha oli ihastunut Echoon vielä Nukkekodissa ollessaan. Alpha yrittää käännyttää Echon puolelleen, mutta tämä kääntyy häntä vastaan, mikä johtaa jälleen hänen pakoonsa. Paul suostuu liittymään Nukkekotiin, jos Mellien alkuperäinen persoonallisuus palautetaan ja hänet päästetään vapaaksi, mihin Adelle suostuu.


title: Dollhouse

text: Viimeinen jakso sijoittuu vuoteen 2019, jolloin muistinpyyhkintäteknologia on riistäytynyt käsistä ja suurin osa ihmiskunnasta on ohjelmoitu raivotautisiksi. Tavallisten ihmisten joukko murtautuu hylätyn Nukkekodin tiloihin ja Whiskeyn avulla he ohjelmoivat erääseen pikkutyttöön Echon muistijäljen. Echon johdolla joukkio lähtee etsimään oikeata Echoa ja tämän ystäviä palauttaakseen ihmisten persoonat.


title: Dollhouse

text: Alphan paosta on kulunut viisi kuukautta. Echon kaikki persoonat pyyhitään hänestä, mutta hän on tullut immuuniksi pyyhinnälle ja kykenee muistamaan kaiken. Paulista tulee hänen valvojansa ja yhdessä Echon kanssa he päättävät kaataa Rossum Corporationin ja kaikki Nukkekodit. Saunders masentuu saatuaan tietää olevansa Aktiivi ja myöhemmin hän jättää Nukkekodin.


title: Dollhouse

text: Sierran tarina selviää: hänen alkuperäinen persoonansa on Priya Tsetsang, taiteilija, joka tuotiin skitsofreenikkona Nukkekotiin. Todellisuudessa hänen entinen rakastajansa ja Rossumin tärkeä osakas, Nolan Kinnard, oli huumannut hänet jäljitelläkseen skitsofreniaa. Nolan on tilannut Sierran Priyana rakastajakseen ja vaatii nyt naisen kokonaan itselleen. Topher lähettää alkuperäisen Priyan Nolanin luo ja tämä tappaa Nolanin, minkä jälkeen Priya suostuu palaamaan Nukkekotiin tajutessaan rakastavansa Victoria.


title: Dollhouse

text: Washington D.C.:n Nukkekoti sieppaa Echon ja heidän tiedemiehensä Bennett Halverson kiduttaa Echoa, sillä hän oli Carolinen hyvä ystävä, kunnes Caroline petti hänet. Adellen ja Topherin hakiessa Echoa takaisin, Topher ihastuu Bennettiin. Paulin avustuksella Echo viimein luo itselleen kokonaisen persoonan. Hän myös oppii hyppimään kaikkien persooniensa välillä. Sillä välin Topher onnistuu keksimään käsilaitteen, jolla pystyy ohjelmoimaan sekunnissa kenet vain. Myöhemmin Echo ja Paul pelastavat Novemberin, joka oli siepattu Aktiiviksi Washingtonin Nukkekotiin.


title: Dollhouse

text: Paul ja Echo saavat Boydin ja Topherin puolelleen salaliittoonsa. Alpha palaa kostaakseen ja kiduttaa Paulia jättäen hänet aivokuolleeksi. Ennen sitä hän ohjelmoi Paulin persoonan itseensä ja pakenee. Victorin sopimus tulee täyteen ja hänen alkuperäinen persoonansa, Anthony Ceccoli, päästetään takaisin normaaliin elämäänsä. Rossum Corporationin armeijajoukko kuitenkin värvää Anthonyn. Salassa Adellelta Sierra palautetaan Priyaksi ja he pelastavat Anthonyn. Priya ja Anthony päättävät paeta saatuaan viimein toisensa, mutta Adelle laittaa heidät ja Echon Ullakolle.


title: Dollhouse

text: Ullakko paljastuu paikaksi, jossa henkilö vaivutetaan kooman kaltaiseen tilaan, jossa he ovat lukittuina mieleensä. Unissaan Echo etsii Priyan ja Anthonyn. He löytävät myös Rossum Corporationin toisen perustajan, Clyden, jonka avulla kolmikko onnistuu pääsemään Ullakolta. Samaan aikaan Boyd ja Topher ohjelmoivat Pauliin hänen oman persoonallisuutensa tehden hänestä Aktiivin. Adelle liittyy muiden joukkoon kaataakseen Rossumin.


title: Dollhouse

text: Bennett kutsutaan kokoamaan Carolinen rikkinäinen muistilevy, jotta Echolle voitaisiin palauttaa hänen alkuperäinen persoonansa. Saunders palaa Nukkekotiin, mutta Rossum on tehnyt hänestä "nukkuvan Aktiivin" ja hän ampuu Bennettin. Murtunut Topher onnistuu kuitenkin kokoamaan Carolinen muistilevyn. Takaumista paljastuu, että Caroline oli aktivisti, joka oli päässyt Nukkekodin jäljille ja murtautunut Rossum Corporationin tiloihin ystävänsä Bennettin avustuksella. He jäivät kiinni ja Caroline lähetettiin Clyden luokse, jonka kumppaniksi paljastuu Boyd, joka manipuloi Carolinen suostumaan Aktiiviksi.


title: Dollhouse

text: Caroline ohjelmoidaan Echoon, joka saa tietää totuuden Boydista. Boyd kuitenkin huumaa hänet ja lähtee muiden matkaan kaatamaan Rossum Corporationia. November ohjelmoidaan Mellieksi, koska Paul ei halua jättää häntä taakseen. Rossum yrittää valmistaa Echon selkäydinnesteen geeneistä immuniteetin pyyhkimisiin, mutta Priya ja Anthony tulevat apuun kuultuaan Boydista. Boyd muuttaa Mellien tappajaksi ja tämä yrittää tappaa Paulin, mutta Mellie onnistuu ottamaan hetkeksi hallinnan ja ampuu itsensä. Topher muuttaa lopulta Boydin Aktiiviksi suunnittelemallaan käsiaseella ja Echo antaa tälle pommin, jolla hän räjäyttää itsensä ja Rossumin keskustietokoneet.


title: Dollhouse

text: Sarjan viimeinen jakso jatkuu ensimmäisen kauden lopusta vuonna 2020. Priyalla ja Anthonylla on poika, T. Topher on vankina Rossum Corporationilla, jonka johtajat ovat Aktiivien persoonia. Pelastettuaan Topherin Echo joukkoineen palaa Los Angelesiin, mutta matkalla Paul ammutaan kuoliaaksi. He majoittuvat Nukkekotiin, missä Echo murtuu ja Topher suunnittelee laitteen, jolla palauttaa kaikkien alkuperäiset persoonallisuudet. Hän uhraa itsensä räjäyttämällä pommin saadakseen laitteelle tarpeeksi suuren voimakkuuden. Adelle auttaa ihmisiä palaamaan elämiinsä, kun taas Priya, Anthony ja T pystyvät nyt aloittamaan normaalin elämän. Echo ohjelmoi Paulin muistot itseensä ja käy tyytyväisenä nukkumaan.


title: Babenberg-suku

text: Babenberg-suku oli aatelissuku, joka hallitsi Itävaltaa vuosina 976-1246, ennen Habsburgien nousua. Babenbergerit olivat lähtöisin Bambergin suvusta, joka oli kotoisin nykyisen Baijerin pohjoisosasta Frankenista.


title: Babenberg-suku

text: Kapetingien lailla myös Babenbergit periytyivät Robertien suvusta. Varhaisin tunnettu Babenberg oli 800-luvulla elänyt Grabfeltin kreivi Poppo.


title: Babenberg-suku

text: Babenbergien suku sammui Itävallassa, kun herttua Frederik II kuoli Leithan taistelussa 15. kesäkuuta 1246.


title: Koripallon Italian cup

text: Coppa Italia di pallacanestro maschile () on vuosittain järjestettävä kilpailu Serie A:n joukkueiden välillä. Sitä on pelattu vuodesta 1968. Vuosien 1975 ja 1983 välillä cupia ei kuitenkaan pelattu. Vuodesta 1984 kilpailu on järjestetty joka vuosi. Ensimmäisenä Italian cupin mestaruuden voitti Fides Napoli lyöden finaalissa Fortitudo Bolognan. Cupin voittaja pelaa ennen seuraavan kauden alkua Italian supercupissa edelliskauden liigamestaria vastaan.


title: Koripallon Italian cup

text: Cupin menestyneimmät joukkueet ovat Virtus Bologna ja Benetton Treviso. Kummallakin on 8 mestaruutta.


title: Natriumaluminaatti

text: Natriumaluminaatti (NaAlO) on natrium- ja aluminaatti-ionien muodostama ioniyhdiste. Ainetta käytetään muun muassa jätevesien puhdistuksessa. Natriumaluminaatin vesiliuos on vahvasti emäksinen. Yhdisteestä käytetään myös nimiä "alumiininatriumoksidi" ja "natriumalumiinioksidi".


title: Natriumaluminaatti

text:
Natriumaluminaattia voidaan valmistaa antamalla alumiinimetallin reagoida väkevän ja kuuman natriumhydroksidiliuoksen kanssa. Reaktiossa muodostuu natriumaluminaatin lisäksi vetykaasua.
Liuoksessa yhdiste on ionimuodoissa tetrahydroksoaluminaattina [Al(OH)] ja natriumioneina.


title: Natriumaluminaatti

text: Alumiinimetallin lisäksi natriumaluminaattia voidaan valmistaa alumiinioksidin ja natriumhydroksidin reaktiolla.


title: Natriumaluminaatti

text: Natriumaluminaattia käytetään jätevesien puhdistuksessa. Natriumaluminaattia käytetään metallien saostamiseen kylmistä vesistä yhdessä alumiinisulfaatin kanssa. Natriumaluminaatti saostaa muun muassa fluoridi-ioneita, johon tarkoitukseen sitä käytetään rautavihtrillin kanssa. Ainetta voidaan käyttää myös vednpehmentämiseen, koska kalsium saostuu kalsiumaluminaattina.


title: Natriumaluminaatti

text: Natriumaluminaattia käytetään natriumsilikaatin kanssa zeoliittien teollisessa valmistuksessa.


title: Natriumaluminaatti

text: Natriumaluminaattia toimii alumiinihydroksidin lähteenä useissa kemian prosesseissa.


title: Natriumaluminaatti

text: Natriumaluminaatin joutuminen hengitysteihin aiheuttaa yskää ja hengenahdistusta. Voimakkaasti emäksisenä aineena se on syövyttävä ja saattaa aiheuttaa iholle joutuessaan vakaviakin syövytysvammoja. Nieltynä yhdiste aiheuttaa vatsakipua ja jopa šokin tai tajuttomuuden.


title: Juhani Forsberg

text: Kaarle "Juhani" Forsberg (s. 8. kesäkuuta 1939 Pyhäjärvi Vpl) on eläkkeellä oleva Suomen evankelis-luterilaisen kirkon pappi ja Kirkon ulkoasiain osaston teologisten asioiden sihteeri.


title: Juhani Forsberg

text: Juhani Forsberg suoritti ylioppilastutkinnon Lauttakylän yhteiskoulussa 1958, valmistui Helsingin yliopistosta teologian kandidaatiksi 1963, väitteli tohtoriksi 1985 ja nimitettiin Helsingin yliopiston ekumeniikan dosentiksi 1985.


title: Juhani Forsberg

text: Forsberg toimi papiksivihkimisen jälkeen (1963) jonkin aikaa seurakuntapappina Helsingissä ja Espoossa. Huomattavimman uransa hän on tehnyt Helsingin yliopiston pitkäaikaisena ekumeniikan assistenttina 1966-1990 ja kirkon ulkoasiain osaston teologisten asioiden sihteerinä vuodesta 1994 eläkkeelle jäämiseensä saakka 2002. Väliajan hän toimi Suomen lähetysseuran lähetysteologina.


title: Juhani Forsberg

text: Forsberg oli Suomen Jerusalemin instituutin säätiön hallituksen jäsen vuodesta 1994 sekä Luterilaisen maailmanliiton neuvoston ja sen teologisen tutkimuskomitean jäsen 1990-1997.


title: Juhani Forsberg

text: Forsberg on keskeinen henkilö Suomen evankelis-luterilaisen kirkon oppineuvottelujen valmistelijana. Hänellä oli merkittävä rooli valmisteltaessa Pohjoismaiden luterilaisten kirkkojen ja Britteinsaarten anglikaanisten kirkkojen yhteistä Porvoon sopimusta, joka loi kirkkojen välille merkittävän teologisen yhteisymmärryksen kirkon jäsenyydestä, opista ja kirkon hengellisestä virasta. Sopimuksen myötä kirkot tunnustavat toistensa pappisviran, ja kirkkojen jäsenet pääsevät vastavuoroisesti osallistumaan seurakuntien toimintaan samoilla edellytyksillä kuin niiden omat jäsenet.


title: Juhani Forsberg

text: Toiminnastaan Porvoon kirkkoyhteisön ja anglikaanisen kirkon hyväksi kuningatar Elisabet II kutsui Juhani Forsbergin Brittiläisen imperiumin ritarikunnan kunniajäseneksi ("Member of the Order of the British Empire", MBE) 2003.


title: Juhani Forsberg

text: Suomen evankelisluterilaisen kirkon nykyisessä, vuonna 1986 käyttöön otetussa virsikirjassa on kaksi Forsbergin vuosina 1967-1968 kirjoittamaa virttä. "Tiellä ken vaeltaa", joka tunnetaan myös nimellä "Adventtilaulu", on nyt virsi nro 15, ja "Nouskaamme vuorelle korkeimmalle" virsi nro 515. Forsberg kirjoitti molemmat virret Israelissa oppimiinsa sävelmiin, joita hän luuli sikäläisiksi kansanlauluiksi. Myöhemmin on kuitenkin ilmennyt, että Adventtilauluun otetun melodian oli säveltänyt Yossif Hadar.


title: Juhani Forsberg

text: Sotilasarvoltaan Forsberg on vänrikki. Juhani Forsbergin puoliso on kirkkoherra ("emerita") Silja Forsberg, ja heillä on kaksi lasta.


title: Prom Night

text: Prom Night voi viitata ainakin seuraaviin:


title: Blob

text: Blob tai The Blob voi viitata ainakin seuraaviin:


title: Jussi Albert Haapala

text: Jussi Albert Haapala (2. elokuuta 1927 Oulu – 2008 Oulu) oli suomalainen postikonttorin johtaja, joka tuli tunnetuksi oman konttorinsa ryöstöstä ja vaimonsa murhasta.


title: Jussi Albert Haapala

text: Haapala toimi Tornion postipiirin esimiehenä. Vuonna 1985 hän jäi kiinni yrityksestä varastaa omasta postikonttoristaan 438 000 markkaa, jotka sinne oli tilattu Suomen Pankista. Tutkimuksissa paljastui, että hän oli syyllinen myös vuonna 1984 tapahtuneeseen törkeään petokseen Kukkolan postissa, missä 75 000 markkaa vaihdettiin paperisilppuun.


title: Jussi Albert Haapala

text: Haapalan vaimon kuolema tuli ensi kertaa julkisuuteen heti sen tapahduttua 1977. Haapala oli lavastanut murhan onnettomuudeksi, jossa silitysraudan rispaantunut johdin olisi aiheuttanut kuolemaan johtaneen sähköiskun. Erikoinen onnettomuus uutisoitiin laajasti lehdistössä ja johti varoituksiin silitysrautojen johtimien vaarallisuudesta. Tosiasiassa Haapala johdatti sähkövirtaa nukkuvaan uhriin. Tornion raastuvanoikeus ja Rovaniemen hovioikeus tuomitsivat Haapalan murhasta, erittäin raskauttavien asiahaarojen vallitessa tehdystä petoksesta, törkeästä varkauden yrityksestä sekä pontikan keitosta elinkautiseen vankeuteen.


title: Jussi Albert Haapala

text: Vaimon murhan motiivina oli Haapalan halu päästä naimisiin rakastajattarensa kanssa. Haapala toimi kirkkovaltuutettuna ja Haapalan vaimo kuului Tornionjokilaaksossa vaikuttaneeseen Kolströmin pappissukuun.


title: Ulricehamns OK

text: Ulricehamns OK eli UOK on ruotsalainen suunnistusseura. Seuran naisjoukkue on voittanut Tiomilan 2004 ja Venlojen viestin neljästi vuosina 2004–2006 ja 2009. Maailmanmestarit Jenny Johansson ja Simone Niggli ovat edustaneet seuraa.


title: Chase

text: Chase voi tarkoittaa seuraavia:


title: Missundaztood

text: Missundaztood (joskus kirjoitettu muodossa M!ssudaztood) on yhdysvaltalaisen laulaja-lauluntekijä Pinkin toinen albumi, joka julkaistiin vuonna 2001. Albumin ovat tuottaneet Linda Perry, Scott Storch ja Dallas Austin, jotka ovat osallistuneet myös kappaleiden säveltämiseen yhdessä Pinkin kanssa. Albumilta julkaistiin singlet Get the Party Started, Don't Let Me Get Me, Just Like a Pill ja Family Portrait, jotka kaikki menestyivät hyvin. Albumin kappaleiden sanoituksissa Pink käsittelee mm. ihmissuhteita sekä vaikeita nuoruuskokemuksiaan. Kappale Family Portrait kertoo avioerosta lapsen näkökulmasta. Albumi myi ensimmäisellä viikollaan 220,000 kappaletta. Albumia on myyty maailmanlaajuisesti 15 miljoonaa kappaletta.


title: Nguyễn

text: Nguyễn (lausutaan [ŋʷjəˀn]) on yleisin vietnamilainen sukunimi. On arveltu, että tämä nimi on noin 40 prosentilla vietnamilaisista. Kiinalaisilla kirjoitusmerkeillä nimi kirjoitetaan samoin kuin kiinalainen nimi Ruan (阮).


title: Nguyễn

text: Nguyen-nimisiä vietnamilaissyntyisiä asuu nykyisin runsaasti muissakin maissa, erityisesti Yhdysvalloissa.


title: Jäämiina

text: Jäämiina on painesytytteinen miina, joka sijoitetaan jäähän tehdyn reiän kautta jään alle. Räjähtäessään se rikkoo jään ja estää vihollisen etenemisen jäätä pitkin. Jäämiinat asennetaan sarjaksi, jossa yhden miinan aikaansaama paineaalto räjäyttää muutkin samaan sarjaan kuuluvat jäämiinat. Miinassa on räjähdysainetta 1–2 kiloa. Jäämiinasarja saadaan räjähtämään asettamalla painesytytteisten miinojen joukkoon sähkösytytteinen jäämiina, joka laukaistaan rannalta. Jatkosodan aikana suomalaiset käyttivät noin 546 000 jäämiinaa. Niitä käytettiin runsaasti muun muassa Äänisellä ja Suomenlahden itärannikolla. Vuosina 1943–1944 suomalaisvalmisteisia jäämiinoja myytiin Saksaan yli 770 000 kappaletta. Sodanaikaisia jäämiinoja nimitettiin myös ARSA-miinoiksi kehittäjänsä Arvo Ensio Salorannan mukaan.


title: When a Stranger Calls

text: When a Stranger Calls voi tarkoittaa seuraavia:


title: The Devil Wears Prada

text: The Devil Wears Prada voi tarkoittaa seuraavia asioita:


title: Julius Johnson

text: Julius Johnson (2. tammikuuta 1845 Sund, Ahvenanmaa – 3. kesäkuuta 1923 Jyväskylän maalaiskunta) oli suomalainen Jyväskylässä toiminut liikemies, tilanomistaja ja kauppaneuvos.


title: Julius Johnson

text: Johnson syntyi Ahvenanmaalla venäläisen sotilaan ja ahvenanmaalaisen piikatytön aviottomana lapsena. Krimin sodan aikana vuonna 1854 Ahvenanmaalle maihin nousseet englantilais-ranskalaiset sotajoukot veivät Johnsonin molemmat vanhemmat sotavankeuteen Ranskaan. Johnson jäi enonsa hoiviin ja työskenteli tämän kaupassa apulaisena. Hän muutti Ahvenanmaalta manner-Suomeen 14-vuotiaana ja alkoi samalla käyttää Johnson-sukunimeä.


title: Julius Johnson

text: Johnson pääsi jo 15-vuotiaana vuonna 1860 kirjanpitäjäksi Näsin ruukkiin ja siirtyi sieltä 1863 Orisbergin ruukkiin. Vuonna 1869 Johnson saapui kirjanpitäjäksi Jyväskylän lähellä Vaajakoskella sijainneelle Haapakosken sahalle. Hänestä tuli jo kaksi vuotta myöhemmin 1871 sahan esimies.


title: Julius Johnson

text: Vuonna 1874 perustettiin "Jyväskylän Höyrysaha Osakeyhtiö", joka vuokrasi maa-alueen Äijälänjoen suulta Kuokkalan tilan omistaneelta Joonas Ylistöltä. Tänne rakennettiin höyrysaha, joka aloitti toimintansa 1875. Saha teki kuitenkin konkurssin jo 1880, ja tällöin Johnson osti sekä sahan että 300 hehtaarin kokoisen Kuokkalan maatilan. Johnson uudisti sahaa ja siellä otettiin muun muassa käyttöön sähkövalo jo vuonna 1882. Saha alkoikin pian tuottaa voittoa. Kuokkalan saha toimi vuoteen 1914 saakka ja sen jälkeen Johnson keskittyi Kuokkalan tilan viljelyyn.


title: Julius Johnson

text: Johnson kuului Jyväskylän kaupunginvaltuustoon ja oli valtuuston puheenjohtajana 1897. Hän vaikutti muun muassa siihen, että Jyväskylään saatiin rautatie 1897. Johnson lahjoitti myös rahaa muun muassa Taulumäen kirkon rakentamiseen 1885 sekä avusti yleisen sairaus- ja hautausapurahaston perustamisessa Jyväskylään. Hän sai kauppaneuvoksen arvon 1892.


title: Julius Johnson

text: Johnson asui perheineen Kauppakatu 17:ään rakennetussa Jyväskylän ensimmäisessä kivitalossa. Vaimonsa Hildan kuoltua Johnson muutti 1904 Jyväskylästä Kuokkalan sahan viereen rakennettuun kivitaloon, jonka oli suunnitellut arkkitehti Wivi Lönn. Komeaa taloa alettiin kutsua Kuokkalan kartanoksi. Täällä hän sitten asui tyttärensä Sigrid Säthrénin ja tämän lasten kanssa elämänsä viime vuodet.


title: Imissionikirja

text: Imissionikirja eli sijoituskirja () on Suomessa 1900-luvun alkuun saakka käytössä ollut asiakirja, jonka kuvernööri antoi kruununtilan asukkaaksi valitulle henkilölle. Asiakirja sisälsi tiedon talon nimestä, kylänumerosta, manttaalista ja siitä onko tilan vero pidätetty kruunulle tai mitä verosta muussa tapauksessa on määrätty. Siinä oli lisäksi tieto siitä, miten asukas oli tilalle päässyt eli oliko hän päässyt oman tai vaimonsa perintöoikeuden nojalla vai siirron avulla. Kruununtilan hallintaoikeutta kutsuttiin asukasoikeudeksi ja kiinteistön haltijaksi asettamista immissioksi.


title: Duchess

text: Duchess tarkoittaa muun muassa seuraavia:


title: Pekoraali (runo)

text: Pekoraali eli Monkerias () on Lewis Carrollin vuonna 1871 julkaisemaan romaaniin "Liisan seikkailut peilimaailmassa" ("Through the Looking-Glass") sisältyvä runo, joka tunnetaan malliesimerkkinä kielellisesti näyttävästä mutta sisällöllisesti mitääntarkoittamattomasta nonsensesta. Runossa käytetään monia uudissanoja ja sanataskuja. Runo kertoo Jabberwock-nimisen hirviön surmaamisesta. Runon ensimmäisen suomennoksen laativat Kirsi Kunnas ja Eeva-Liisa Manner vuonna 1974, jolloin he antoivat runolle nimeksi "Pekoraali". Alice Martinin suomennoksessa "Alice Peilintakamaassa" (2010) runon otsikko on "Monkerias".


title: Pekoraali (runo)

text: Runon suomennos sisältyy myös Fredric Brownin dekkariin "Syntipukin yö" nimellä "Jabberwocky" (kääntäjä Matti Rosvall).


title: Pekoraali (runo)

text: Terry Gilliamin elokuvan "Jabberwocky" (1977) suomenkielinen levitysnimi on "Jappervokki".


title: Pekoraali (runo)

text:
'Twas brillig, and the slithy toves
Did gyre and gimble in the wabe;
All mimsy were the borogoves,
And the mome raths outgrabe.


title: Pekoraali (runo)

text:
On illanpaisto, ja silkavat saijat
luopoissa pirkeinä myörien ponkii:
surheisna kaikk' kirjuvat lorokaijat
ja vossut lonkaloisistansa ulos vonkii.


title: Pekoraali (runo)

text:
Kyryissä mäiden myryt parvat
ripoen kormivat pällyissään.
Vilhujen borogrovien karvat
talsoivat — ne niin sällyissään.


title: Pekoraali (runo)

text:
Jo koitti kuumon aika, ja viukkaat puhvenet
päinillä harpitellen kieruloivat,
haipeloina seisoksivat varakuhvenet,
ja öksyt muvut kaikki hinkuroivat.


title: Pekoraali (runo)

text:
Oli päivänköinen, ja limahdikkaat
ötsyt kirrasivat ja kaiventoivat.
Surjia olivat kaikki takkulinnut,
ja kotsapossut siheltoivat.


Suomen päävesistöjen sulkukanavien rakentamiskronologia luettelee Vuoksen, Kymijoen ja Kokemäenjoen vesistöjen sekä Saimaan kanavan sulkukanavat valmistumisjärjestyksessä. Valmistumisvuosi tarkoittaa vuotta, jolloin kanava on avattu liikenteelle.


title: Suomen päävesistöjen sulkukanavien rakentamiskronologia

text: Monet kanavat on rakennettu useaan kertaan alusten koon kasvaessa. Sulun nimen yhteydessä on näiden kanavien tietojen yhteydessä mainittu järjestysnumero. Esimerkiksi "Taipale 3" tarkoittaa Taipaleen kanavan kolmatta sulkua.


text: Taulukossa on "Käytössä"-maininnalla merkitty ne kanavat, jotka tällä hetkellä ovat käytössä julkisilla vesiväylillä.


text: Iisalmen ja Pielisjoen reittien porrastusta on vuosien varrella muutettu. Tämän takia osa kanavapaikoista on jäänyt tarpeettomiksi.


text: Vanhan Saimaan kanavan sulkujen sijainti on likimääräinen, samoin nykyisen kanavan Venäjän puolella sijaitsevien sulkujen.


title: Hunger

text: Hunger voi tarkoittaa ainakin seuraavia:


title: Immissio

text: Immissio ( < "in" 'sisään' + "mittere" 'päästää') tarkoittaa oikeustieteessä kahta eri asiaa, joista toinen liittyy sijoitukseen ja toinen aiheutettuun haittaan. Immission vaikutusta havainnoitaessa tai mitattaessa tarkastellaan haittaa kärsivän kohteen mukaan.


title: Immissio

text: Immissio on viranomaisen toimenpide, jolla henkilö asetetaan jonkun esineen tai omaisuuden, kuten kiinteistön, haltijaksi. Aiemmin nimitystä käytettiin erityisesti henkilön ottamisesta kruununtilan asukkaaksi tai asukkaan sijoittamista kruununtilalle. Kuvernööri antoi tällöin asukkaaksi otetulle imissionikirjan eli sijoituskirjan.


title: Immissio

text: Immissio naapuruusoikeudellisena käsitteenä tarkoittaa kiinteistön tai laitoksen toisille kiinteistöille aiheuttamaa haittaa. Immissio johtuu päästöistä eli emissioista: kaasuista ja hienojakoisista partikkeleista, jotka leviävät ilman mukana, ja energiasiirtymistä. Tällainen haitta saattaa muodostua ympäristölle haitallisista aineista, noesta, liasta, pölystä, hajusta, kosteudesta, melusta, tärinästä, säteilystä, valosta, lämmöstä tai muusta vastaavasta.


title: Immissio

text: Nykyisinkin voimassa oleva vuonna 1920 säädetty laki eräistä naapuruussuhteista (26/1920) määrää, ettei kiinteistöä, rakennusta tai huoneistoa saa käyttää niin, että naapuri tai muu kärsii siitä kohtuutonta rasitusta (17 §). Voidaan siis sanoa, että sietokynnyksen ylityttyä immissio on lopetettava tai saatava loppumaan. Tämä ei kuitenkaan koske tilannetta, jossa naapuri on hankkinut kohtuutonta rasitusta aiheuttavalle toiminnalleen ympäristöluvan. Kohtuuttomuuden arvioinnissa merkitystä on paikallisilla olosuhteilla, rasituksen tavanomaisuudella, voimakkuudella ja kestolla.


title: Immissio

text: Immissiokiellon pitkä historia alkaa jo roomalaisesta oikeudesta. Vuoden 1734 lain rakennuskaaren 2 luvun 2 pykälä määräsi asiasta lyhyesti:


title: Immissio

text: "Joka rakentaa toiselle haitaksi, purkakoon sen pois, käskyn siitä saatuansa. Jos sitä ei tee, sakoitettakoon kolme talaria ja palkitkoon vahingon, jos siitä käräjissä valitetaan."


title: Immissio

text: "Immissio"-käsite on siirtynyt yksityisoikeudesta myös ympäristönsuojeluoikeuteen, jossa se ei kuitenkaan liity kiinteistöihin, vaan haitat kohdistuvat ympäristöön yleensä. Immissio merkitsee päästön mitattavaa vaikutusta tietyllä etäisyydellä päästölähteestä. Nimitystä "immissio" käytetään myös tekniikassa, jossa se kuvaa kohteessa mitattua epäpuhtauksien pitoisuutta tai melutasoa. Tällöin immission vastinparina on emissio, joka tarkoittaa esimerkiksi massavirran voimakkuutta tai äänilähteestä säteilevää energiaa.


title: Moonraker

text: Moonraker voi tarkoittaa seuraavia.


title: From Russia with Love

text: From Russia with Love tarkoittaa seuraavia asioita: